
PERSONERNE. 



Ellen Maag. Grevinde Urne. 

Lehnsgreve Urne. 

Carl Urne. 

Charles de Vilsac. 

Emmelyne Zichy. 

Fyrst Schønaich-Corolhausen. 

Baronesse Rose nk rand s. 

Emile de Terreneuve. 

Joseph V. Dannenberg. 

Francis Delyle. 

Prins en af Ligne. 

Fru de Belraont. 

Baron Petersdorf. 

Generalinde Harsdorf. 

2 Stiftsdamer. 

Konferensraad Jørgensen. 

Kancelliraaden, Godsforvalter » 

Frederiksen, Kammertjener \ hos Urnes. 

Anna, Stuepige ' 

Damer og Herrer. 

Handlingen: første Akt i Ostende. De øvrige Akter 
hos Urnes i Danmark. 

FØRSTE AKT. 
Første Scene. 

Havesal ifiiotel de l'Impératrice i Ostende. 

Exnile de Tereneuve. Francis Delyle. Dannenberg. 
Prinsen afLigne (i Partiet tilvenstre. Emile i Sofaen, de 3 
Andre i Fantenils, Byg mod Tilskuerne.) En Gruppe Herrer (til- 
venstre.) Fru de Belmont med Fyrsten og flere Herrer 
(kommer langsomt fra Baggrunden ned mod Forgrunden tilhiøire.) 

(Der drikkes Kaffe og Likør.) 

Herregruppen i Midten 

(blandet Samtale, Beplikeme falde ind i hinanden, temmelig 
høirøstet.) 

Pyh, — Gambetta — storartet til Gymna- 
stik, — sætter hver Morgen over den store 
Hest! 

Fru Grevy — Urtekræmmerkone — 
• Holder loo Pund paa »la Liberté.« 

Jeg spørger Dem, hvordan gaar det med 
Industrien? — den døer — den døer. 

Et Frankrig, — et Frankrig uden Moral. 

Med Vand i Munden — siger jeg Dem. — 

Kan De ikke huske — lille Opstopper- 
næse og Bén — 

Et Frankrig uden Ridderlighed — — — 

Landet fordrer Keiserdømmet. 

Emile. 
Var der noget Nyt i Trouville? 

Prinsen. 
Er det noget Nyt at kjede sig? 

Delyle. 

Nej — det var Synd at paastaa 

Prinsen. 
Forresten gaber man ogsaa ret bekvemt 
i Ostende. 

Fru de Belmont. 
Stakkels Prins Mira Silvas — — men er 
det ogsaa sandt? 

I ste Herre. 
Jeg saa jo Liget Jules og jeg kom- 
mer ganske roligt ridende — indenfor 

Rotunden — og dér ligger han — 

Fru de Belmont. 
S«ta han skrækkelig ud? 

1 ste Herre. 
Hjernen var aldeles sprængt ... 

Fru de Belmont. 
Det er rædsomt! Det var jo med Vand? 
— — Ikke sandt? 

2 den Herre. 

Jo! 

Fru de Belmont. 
Og De siger — det er for en lille Blon- 
dine ? 

Fyrsten. 
Fruen har bestemt selv set hende i »Or- 

feus« — hun laa paa tredie Sky tilvenstre — 
husker De ikke — lille, rund, Opstoppernæse? — 

Fruen. 
Aa jo — nu husker jeg — — en lille 

Skabning i Trikot 

I ste Herre. 
Kødfarvet. 

Fru de Belmont. 
Gud, — at skyde sig* Vand i Munden, for 
saadan en Person — — 

Gruppen i Midten. 

— Hvad det bliver? — det bli'r et ødelagt 
Folk 

— Mine Herrer — er ikke Autoriteten 
alt? — 

Og Vinlusen ? 

Dannenberg. 
Var der mange Damer? 
Prinsen. 

Ved ikke. Gjør mig aldrig den 

Ulejlighed at se efter 

Delyle. 
Herre Gud! 

Prinsen. 
Nej — Republikken er virkelig blevet for 

gammel, nu har den varet over en halv 

Snes Aar, og da Skjønhedeme hertillands 

faktisk kun fornyes med Regjeringsformen, 
saa er det virkelig snart paa Tiden — — 

Emile. 
At gjøre Revolution — — hva' 

Prinsen. 
Nej, det er for besværligt ... at lukke 
Øjnene — — 

Emile. 
Der er ikke andet for, Prins, Du maa leve 
med Klapper for Gluggerne — — 

Delyle. 
Det er, ligesom den gamle Markise de 
Sirville, som har været Abonnent i Operaen i 
fyrretyve Aar. Hun vil ikke sige sin Loge 
af, — — men naar hun gaar derhen — tager 
hun Bomuld i Ørene. 

. Fru de Belmont. 
Og hvad bli'r der nu af hende — Per- 
sonen ? 

(Herregmppen opløses, de gaar.) 

Prinsen. 
Hun ligger paa Skyen, — ^ med sin 
Trofæ, en prinselig Hjemeskal 

Fru de Belmont. 
Nej — Kjære — den er jo knust. 

(gaar ud i Loggiaen og ned ved Stranden.) 

Prinsen. 
Hvem var den Dame, der gik? • 

Emile. 
Fru de Belmont. Kjender De hende ikke? 

Prinsen. 
Jo, hun kom i mine Bedsteforældres Hus, 
— for tyve Aar siden, da var hun for- 
holdsvis ung. 

Emile. 
Og uskyldig? 

Prinsen. 
Det kan jeg ikke huske . . . 

Dannenberg. 
Hun var maaske allerede den Gang musi- 
kalsk. 

Alle aer). 

Delyle. 
Hvad spiller den sidste? 

Dannenberg (imiterende). 

Ved De ikke det? Ah — Christian, ren 

Virtuos paa Obo. — Det er ligemeget! 

Fruen er en Virtuos! Hun fisker disse 

Folk, Gud maa vel vide hvor, og seia 

en smuk Dag planter hun dem midt i Sel- 
skabet. — Maa jeg ikke forestille Dem . . . ? 
saa et Navn — — 

Delyle. 
Og et Instrument. 

Dannenberg. 
Og Positionen er givet. — — Forresten 
er der Forandring i Luften. Se nu bare til: 
en skøn Dag. — 

£ m i 1 e (over mod Midten). 

Her er iøvrigt dukket en ny Stjerne op, 
Prins. 

Prinsen (reiser sig). 

Saa? Hvor er hun kommet fra? 

Emile. 
Fra Danmark. 

Prinsen. 
Fra — hm Ja — saa. 

Emile. 
Men hun er fuldstændig europæisk. 

Prinsen. 
Hvad er Manden? 

Emile. 
Hun er ugift. 

Prinsen. 
Det vil sige: hun er Enke? 

Emile.. 
Nej, — hun er ugifti 

VilsaC. (ftaBagg.) 

Prinsen. 
Hvad for noget? Har hun ikke en Gang sat 
Pris paa den lille Formalitet, at anskaffesig en 
død Mand, — hun er fordomsfri, Damen, (tu 
viisac) Der er Hr. de Vilsacl Goddag bedste 
Ven — det bliver et helt Konsilium. 

Emile. 
Vi taler om Frøken Maag. 

VilsaC (kort). 

Jeg kan tænke det. 

Prinsen. 

Naa — saaledes! — — Saa De er alle- 
rede spændt for Vognen. 

Vilsac. 
Jeg forstaar ikke, hvad De mener — — 

— — Hr. de Ligne. 

Prinsen. 
Saa? Nei — De skulde have sét den Mine, 
med hvilken De sagde: Jeg kan tænke det 

— — som om vi stod og myrdede Damen.* 

Vilsac. 
Nej — men De ved ikke, hvor denne 
evindelige Jargon irriterer mig. Og saa mener 
vi egentlig ikke et Ord med det Hele. , 

Prinsen. 
Aa, det er Kedsomhedens Tidsfordriv — 
det Hele. 

Vilsac. 
Ja — netop -— — Hver gaar omkring og 
synes, han er ganske morsom, ~ og saa sidder 
de andre rundt om og gaber. Det er jo hel- 
ler ikke underholdende at sidde i Kreds og 
snitte alting ganske smaat til Tændstikker. 

Delyle (reiser sig). 

Men vil De saa ikke sige mig, Hr. de 
Vilsac — — hvad skal man tage sig til? 
Vilsac. 
Maa jeg spørge, hvor gammel er De, Hr. 
Delyle. 

Delyle. 
Jeg er en og tyve Aar. 

Vilsac. 
Saa gjør De Dumheder. 

Delyle. 
Dem har jeg gjort. 

Vilsac. 

Saa? — Ja, det tror De. t>et er 

netop Ulykken .1 Naa — ja, — 

det hele bli'ei: jo ikke .min Sag, — De synes 
jo dog, at Livet er noget ganske rart, og jeg 
tænker, De døer med samme latterlige Over- 
bevisning. For mig gerne. 

Dannenberg (reiser sig). 
Det er kjedeligt, jeg skal i Circus — 
Vilsac kunde blive god, inden vi skulde i 
Seng. 

Prinsen. 
Jeg gaar med. Det er saa rart idioti- 
serende med disse Heste, der løber rundt og 
Klowner, som slaas med Jord .... 
Delyle. 
Og jeg driver ogsaa med. 

A 11 e (tre gaar ud i Baggr.) 

Emile. 
Saa Du er altsaa virkelig forelsket? 

Vilsac. 
Hvorfor? 

Emile. 
Ellers vilde Du vel ikke gi'e Dig til at 
holde Taler til de »Umælende?« 

Vilsac. 
Aa nej — men dé irriterer mig — de 
Folk bestiller aldrig andet end at sidde og 
gjøre Grimasser ad Livet. 

Emile. 
De er saamæn meget skikkelige, rigtig rare. 
Men Du stiller for store Fordringer, min Ven, 
man kan virkelig ikke forlange, det skal være 
»Mennesker« man saadan omgaas til daglig. 
— — — Gaar Du ind i Læsesalonen .... 
Brysselerbladene maa være kommet nu 

Vilsac. 
Ja. 

(gaar tilhøjre). 

Anden Scene. 

Greven (lidt etter) Ellen (senere) Carl og Emile 
(sidst) Fyrsten. 

Greven (fra venstre). 

Nej ! — (ud af Døren) Frøken Maag, — Hr. 
de Vilsac er her ikke. 

Ellen (udenfor.) 

Ikke, — — jeg syntes — — — (kommer.) 
Naa, — saa er han g-aaet igjen, (sætter sigtiiv.) 
Hvor det var rart at mødes igjen, Grev Urne! 
Hvor kommer De egentlig fra? 

Greven. 
Fra Bryssel! 

Ellen. 
Og De bliver her længere Tid? 

Greven. 
Jeg havde kun tænkt at blive her et Par 
Dage. Jeg vilde blot sé Havet igjen .... De 
ved, det er min Svaghed, Vandet. Jeg er født 
op ad det. Jeg har elsket det fra Barn. 

Ellen. 
Vi har egentlig et mærkeligt Held til at 
træffes. Husker De sidst? — Det var vist i 

Spa Tænk — — ja, det er virkelig 

to Aar siden. 

Greven. 
Om jeg husker ? 

Ellen. 
Jeg mindes maaske ogsaa — — bedre 
— — end De tror — — (Pause). De spurgte 
mig den Gang, om jeg vilde være Deres 
Hustru . . . 

Greven. 
Og De gav mig et »Nei« — 

ElleA. 

Et Nej! — Nej, De tager Fejl, Urne! Jeg 

svarede Dem, at hvis jeg nogensinde giftede 

xnig saa blev det med Dem 

Og jeg bad Dem tilmed ikke at glemme mit 

Svar. 

Greven. 

Jeg har heller ikke glemt det. 
Ellen. 

Jeg har heller ikke ventet andet af Dem. 
Jeg har aldrig truffet nogen Mand, hvem jeg 
højagter som Dem; — ingen. 

Hvis den Dag altsaa var nær, hvor jeg 
ønskede en Besk3rtter, en Ven — 

Greven. 
De ved, jo hvor De vilde gjøre mig usige- 
lig lykkelig. 

Ellen. 
Tak, — Urne! — (Pause). Nej, hvor det 
allerede mørkner — — — Havet maa blive 
vidunderligt inat. (gaar op) De skulde have sét 
det iaftes — — — det lyste som Ild. 

(de gaar op mod Loggiaen.) 
Carl (fra .Højre med) Emile. 

Carl 
Hr. de Terreneuve — — der er hun — 
med Fa'er — — — hvem er det saa? 

Emile. 
Aa det er Ellen Maag. 

Carl. 
Nej — Terreneuve — hvor er hun dejlig! 

Emile (tU venstre). 

Kom saa! 

Carl. 
Ja (Udteffcer) Ellen Maag! 

Emile. 
Naa? 

Carl. 
Nu kommer jeg — -. 

(ud tilr. med Bemstort.) 

(Tjenere kommer og tænder Lamper. Alle Lamper er dækket 
af Skærme.) 

Ellen (i Baggrunden.) 

Gaar De, — Urne! 

Greven. 
Ja — jeg har lovet .... 

Ellen. 
Saa — • Farvel da ! 

Greven. 
Farvel saalænge. (gaar tu siden.) 

Fyrsten (tra Baggrunden.) 

Ellen 

(har taget et Blad, sidder i Midten.) 

Fyrsten. 
De sidder her alene! 

Ellen (meget koket.) 

Ja — som De ser — — — 

Fyrsten. 
Det skulde jeg have vidst — — — Nu 
skal jeg spille Kort med Generalen. 

Ellen. 
De begynder at blive gammel, Fyrste. 
De sværmer for Deres Parti. 

Fyrsten. 
Tror De? Mit Parti er forbi om en Time 
.... Hvor er De om en Time? 

Ellen. 
Her vel. I rolig Underholdning med 
i>Illustrated London News.« — God Lykke 
kære. Har De Held i Spil! 
Fyrsten. 
Jeg burde ha'e det. 
Hvem var det, der gik? 
Ellen. 

Der gik — saa De ham? 

Fyrsten. 
Jeg stod tilfældig paa Loggiaen! 

Ellen. 

Sig mig, — Schønaich — lurer De ? 

spionerer De mig ud? 

Fyrsten. 
Ellen, — jeg lider! — 

Ellen. 
Og lytter bag Pillerne! — — Hold dog 
op, Schonaich, med at være Farceur ! — vi, som 

2 

kunde ha'e det saa rart. -: Men Whisten 

dog, og Deres General som venter! Au revoir! 
Fyrsten, 
Hvem har dog lært Dem at være saaledes? 

Ellen. 
Ja — hvem? Livet og de rindende Aar. 

(Fyrsten ud tilhøjre. Ellen sidder nogle Øjeblikke.) 

Tredje Scene. 

Ellen (i Midten.) Vilsac (fra Højre.) 

Ellen. 
Er De der, Vilsac. Jeg har søgt efter 
Dem allevegne. Hør, min bedste Ven, hvad er det 
dog, — De har sagt om mig? Kom og sæt Dem 
her. 

Vilsac. 
Jeg — sagt? Jeg ved virkelig ikke, — 
noget ufordelagtigt har jeg ikke sagt. 
Ellen. 

Husk Dem oiii, — her — i Aftes 

her i Salen — der blev talt om mig — — 
husk Dem bare om. 

Vilsac. 
Jeg har maaske sagt, De var et ualminde- 
ligt Menneske — og det er min Mening 

Ellen. 
Nej — det var Dannenberg, som kaldte 
mig en Sfinx. Deres var mindre banalt. 
De sagde — tror jeg nok, noget om, — at 

jeg var en Forbryder. Maa jeg spørge, kalder 
De det for en Kompliment. 

Vilsac. 
Hvem har refereret Dem den Samtale? 

Ellen. 
Aa Hr. de Vilsac, véd De hvad, der var vist 
ti— tolv Herrer tilstede . . . saa De maatte 
være forberedt. 

Vilsac. 

Den, som har sagt det — har handlet 

meget mærkeligt. — Jeg sagde forresten, — 

ja, — der blev Tale om Dem, og saa sagde 

jeg: at De vilde aldrig kunne bukke under 

for en Trivialitet men De kunde rnaaske 

nok begaa en Forbrydelse. 

Ellen. 
Sér De, — der har vi jo Forbrydelsen! 
(ler.) Hør, Vilsac, — — naar vil De dog holde 
op med at sige gode Ting? Hele Resultatet, 
De har, er bare, at man siger. De er ondskabs- 
fuld, (aivorUgt) og alvorlig talt — den Sentens 
om mig skulde De hellere have ladet usagt: 
De er ikke berettiget til at vide saa meget 

om mig, saa kan man tænke, hvad man 

vil og — tie. 

Vilsac. 
De har ganske Ret — det var ubesindigt. 
Tilgiv mig. 

2* 

Ellen (rejser sig.) 

Jég tror nu, vi er allesammen ganske al- 
mindelige Mennesker, som alle paa en given 
Tid, kan gøre det ualmindelige. Mindst 

rigtignok i vor Kreds. 

Vilsac. 
Mindst — sig mest! Hvad har vi at 

gjøre? — — Vi har just baade Tid til at for- 
elske os, og til at pleje vor Forelskelse, (sér paa 
hende) Og naar en Forelskelse plejes, kan den 

blive til en Lidenskab. — 

Ellen. 
Saa skal man ikke pleje den, Vilsac! (Pause.) 
Er der noget nyt i Ostende? Er der kommet 
nogle nye Gæster? 

Vilsac (sætter sier.) 

Prinsen af Ligne er kommen fra Trouville 

Ellen (smiler.) 

Ja, — da jeg ikke kender ham, min Ven 
— er han meget interessant? Det vil sige, er 
han ligesaa morsom som de andre? 
Vilsac. 
Han har indført de spidssnudede Sko og 
de snævre Benklæder — ' 

Ellen (lér.) 
Naa, saa er han vel ialfald velskabt — 

Vilsac. 
Hans Stedmoder var en af Berømthederne 
under Kejserdømmet! — — Hun blev kaldet 
>den anden Rachel«! 

Ellen (ligegyldig.) 

Var hun et saa stort Talent? 
Vilsac. 

Aa nej det var en Historie — man 

paastod, hun elskede sin Stedsøn. 
Ellen. 
Aa — — »Fædra«. Og saa har han ind- 
ført en ny Fa9on paa Benklæder. 
Vilsac. 
Ja ham kan De faa at se! 

(Pause.) 

Vilsac. 
Frøken Maag — hvorfor vil De ikke høre 
den Tilstaaelse, De dog læser paa mine Læ- 
ber ? 

Ellen (afværgende.) 

Vilsac. 
Nej! — En Gang vil. jeg tale, — og De 

skal høre mig. Maaske er det saa sidste 

Gang vi sés, men det er dog bedre saa- 

dan. De ved jo, at jeg elsker Dem. Jeg elsker 

Dem over al Forstand, — — af min hele 

Sjæl. Ingen Kvinde har nogensinde spillet 

nogen Rolle i mit Liv — uden min Moder. — — 

Hun døde, da jeg var nitten Aar ; jeg 

kan ikke sige Dem, hvor jeg tilbad hende. 

Siden har jeg levet alene; jeg 

har ikke haft Venner jeg hverken følte 

eller tænkte saaledes som disse Mennesker, — 

Jeg har ikke elsket eller kendt deres Kvinder, 
ikke delt deres Sympatier, ikke forstaaet deres 

Passioner — ikke kunnet leve deres Liv 

Jeg har kun ventet, — ventet fanatisk, — jeg 
sparede hele min Sjæl og dens Ømhed op, 

— — indtil De kom — Og saa tog De det 

alt, altsammen, Ellen, hele min Sjæl og hele 
mit Væsen. Og det har bare kredset om Dem 

— — kun forgudet Dem, kun levet i Dem 
fra den første Dag! 

(han holder inde.) 
Ellen (tier.) 
Vilsac (effcer en Patuse, dæmpet.) 

Har jeg krænket Dem saa dybt, at De 
ikke vil svare mig? 

Ellen. 
Aa — nej, Vilsac! Men hvorfor har De 
talt? 

Vilsac. 
Saa kan vi idetmindste ikke være Venner? 

(Panse.) 

Ellen. 
Nej! — Og vidste De da ikke, tænkte De 
da slet ikke paa at dette Venskab var mig 
dyrebart? — Aa, — hvorfor døber man dog 
altid Egoismen med Kjærlighedens Navn? 

Vilsac. 
Ellen, De taler om det, De ikke kjender. 

— Jeg kan ikke leve Side om Side med Dem, 

som Deres Ven. Dette, evig at røre ved, hvad 
man aldrig griber — — — saa var det bedre 

at skilles. 

Ellen. 
Aa, — Vilsac, — hvor det er let at bruge 
mange Ord, — og hvor de tit er dyrt kjøbte! 

— De siger, De elsker mig — aa — 

om De vidste, hvor tit jeg havde hørt de 

samme Ord og hvor lidt de altid betød 

At elske, Vilsac, kan man da elske uden 

at kende? uden at have levet sammen? Ken- 
der De min Fortid? — mit Væsen, mine Til- 
bøjeligheder? — Og De siger. De elsker mig. 
Jeg holder af Dem, Vilsac, jeg agter Dem. 
Fra den første Dag, jeg mødte Dem, sagde 
jeg til mig selv: »Dette er et Menneske af 
samme Race som Du.« — — Og jeg vil sige 
Dem endnu mere: Fra den Tid, hvor jeg følte, 
at De elskede mig, — thi jeg tror paa Deres 
Kjærlighed, hvorfor skulde jeg nægte det? — 
fra den Tid har jeg mer end én Gang sagt til 
mig selv: Om jeg kunde elske denne Mand. 

Vilsac. 
Ellen! 

Ellen. 
Men jeg elsker Dem ikke. 

Vilsac (gjør en Bevægelsa) 

Ellen. 
Vil De sige, vi dog kunde ægte hinanden? 

Vi to ægter ikke hinanden uden Kjærlighed. 
(Panse.) Aa min Ven, — hvorfor har De dog 

talt? For at vi skulde staa her og have 

Lyst til at græde begge to. Men, sæt 

Dem, VilsaC, — sæt Dem her, (i Sofaen tilvenstre) 

vi vil tale alvorligt med hinanden. 

Vilsac. 
Vi har talt. 

Ellen. 
Nej — ikke om mig. Sé, Vilsac, hvad der 
nu er sket, har modnet en Beslutning hos mig: 

— Jeg* vil gifte mig. 

Vilsac. 
Jeg vidste det — med Fyrsten! 

Ellen (smiler.) 

Nej — ikke med Fyrsten! 

(Pansa) 

Jeg fylder snart tredive Aar, det er altfor 
mistænkelig en Alder. Jeg føler godt, jeg 
kan ikke længere være ugift, uden at man 
skal begynde at snuse til mit Rygte, og for- 
nærme mig med Formodninger, — Ger) For- 
modninger om at være en af disse Folks 
Elskerinde — — — Men det vil jeg ikke. 
Ja, Vilsac, hvis jeg elskede — — aa, — 

— der vilde hverken være Lov eller 
Grændser for mig, — jeg ved det. — 

— — — Men dette Samfunds Banalitet — 
det er for smaat, altfor elendigt til at turde 



Digitized byCjOOQlC 



25 



ramme mig. At tage sig en Elsker, 

at danse med ham, at kysse ham mellem to 
Døre — at holde Stevnemøder mv^d ham i et 
Hotel gami, at skændes med ham, og at for- 
lade ham for at gaa til den næste, — aa, nej, 

— nej, — det tør man ikke tro om mig! 

Vilsac. 
Og hvem er den lykkelige. 

Ellen. 
Og ingen — ingen har længtes efter 
Kjærlighed, som jeg. 

(Pause.) 

Vil De tro mig, Vilsac: Jeg har en Gang 
elsket et Billede. Fortærende, som vi elsker 

— et Aar var det ikke ude af mine Tanker! 

— — Saa mødte jeg denne Mand, og jeg 

sagde ham, at jeg elskede ham. — 

Og han svarede mig: Betænker De, hvor 
ulykkelig De vilde blive — — jeg er gift. 

(Pause.) 

Han stod i Forhold til sin Kones Kammer- 
jomfru — og et halvt Aar efter fordrede Fruen 
Skilsmisse. — — — Ja ~ Livet er lystigt, 
som min Fader sagde, naar han var »glad!« 

— Han holdt af Spiritus, min Fa'er det 

er en Sygdom, som er arvelig i min Familie, 

— en Slags »vildledt Begejstringstrang,« siger 
Lægerne, — de er altid saa høflige — de Folk 

mod os af Stand — Aa — men — lad os' nu 
holde op: vi gjør hinanden i altfor godt Humiør. 

(rejser sig.) 
(Pause.) 

Og hvad vil nu De? 

Vil s ae (tungt.) 
Hvad jeg vil ? Leve videre ! 

Ellen. 
Vilsac. 

Vilsac. 
Vi har jo ingen Ret til Lykken, Ellen 
Maag! 

Ellen. 
Nej — giv mig Haanden ! — lad os ikke 
skilles saadan. Det kan jeg ikke. (giver Haanden.) 
Jeg vil altid mindes Dem. 

Vilsac (betragter hende længe.) 

Lev vel! 

Ellen. 
Jeg ved, hvad De tænker, — Vil- 
sac, — men det er ikke anderledes. 
Vilsac. 
Hvilket? 

Ellen (med bedrevet Smil.) 

Hvorfor er at forstaa hinanden saa 
godt — dog ikke at elske hinanden ? (lidt bort) 
Og hvor tager De saa hen? 
Vilsac. 

Europa er stort. — — — Hvis jeg ikke 
er for fejg — etsteds, hvor jeg ikke møder 

Dem. (Pause.) Sig mig, vil De besvare mig et 
eneste Spørgsmaal? 

Ellen. 
Hvis jeg kan. 

Vilsac. 
De kan. 

Ellen. 
Hvilket da? 

Vilsac. 
Der er en Mand, de ikke behandler, som 
de andre — 

Ellen. 
Fyrsten ? 

Vilsac. 
Ja. 

Ellen. 
Hm? 

Vilsac. 
Hvad er Fyrst Carolhausen i Deres Liv? 

Ellen (bedrøvet). 

Schonaich? Har De ikke selv gættet det? 

Vilsac. 
Jeg ved ikke. 

Ellen. 
Han er — Fortiden. Godnat. 

Vilsac. 
Tak. — Godnat, Ellen Maag, og lev vel. (ud.) 

Fjerde Scene. 

Ellen. Fyrsten. 

Fyrsten (fra Højre.) 

De er her virkelig endnu. 

Ellen. 
Ja — jeg sagde jo, jeg blev. Jeg holder 
altid Ord. 

Fyrsten. 
Det var smukt af Dem. 

Ellen. 
Og Vilsac har holdt mig med Selskab — 
paa den behageligste Maade. 

Fyrsten. 
Altid Hr. de Vilsac. 

Ellen. 
Hvor det klæder Dem smukt at være 
skinsyg. Men — kære Fyrste, hvor det er 
overflødigt . . . 

Fyrsten (tilbagetrængt, pludselig.) 

Ellen — hvorfor vil De pine mig saaledes. 

Ellen. 
Pine Dem, Schonaich? — Ved De hvad, 

— jeg kender Dem virkelig slet ikke igjen. 

Hvert Øjeblik sætter De i med de mest pa- 
thetiske Ord. — De er slet ikke Dem selv mere 

— — De gør mig virkelig helt konfus. 

Fyrsten. 
Nej — De slipper ikke med et Smil. 

De kommer ikke fra mig. — Hvad vil De 
med mig, Ellen? 

Ellen. 

Kjære Schonaich — hvad jeg vil? hvad 
er nu det igjen? — være sammen med Dem. 
Eller fortryder De, vi har fornyet Bekendt- 
skabet — : et saa gammelt Bekendtskab. 

Fyrsten. 

Hvorfor vil De hver Dag tvinge mig til 
at sige, at jeg elsker Dem? Ja — tvinge mig, 
tvinge mig ved Deres Smil og Deres Blik og 
— Deres hele Væsen for det gør De — og 

dog aldrig forstaa mig? Ellen, hvorr 

for vil De pine mig saaledes? 
Ellen (koldt) 

De har generende svært ved at finde Ton- 
arten i et Bekendtskab, Schonaich. Hvad er 
det da egenlig, De vil? 

Fyrsten. 
Hvad er De dog blevet for en Kvinde. 

Ellen. 
Ja — man forandrer sig, 

(Pause.) 

Fyrsten. 
Har De da virkelig glemt? (støder vinduet op.) 
Se! Se dog. 

Ellen (haard.) 

Hvilket har jeg glemt. Fyrst Schonaich? 

Fyrsten. 
Det som en Gang var... Ellen — det 
var Sommernætter som nu ... . 

Ellen, 

(gaar et Par Skridt frem mod Vindaet) 

Fyrsten. 
Mærk Kastanieduften. 

Ellen (bøjer Hovedet) 

Fyrsten. 
Just som den Gang 

Ellen. 
Ja! just som den Gang. 

Fyrsten. 
Ellen — De maa jo husl^e det. 

Ellen (nbev»gelig.) 

Ja — jeg husker det. . 

Fyrsten. 
Og De ved, jeg elsker Dem endnu — at 
jeg aldrig, aldrig har elsket andre end Dem. 
— Hvorfor vil De saa ikke høre mig ? 

Ellen (sér paa ham.) 

Fyrsten. 
Ja — ved De, hvad jeg led, da De rejste? 
at alt mit Liv kun var Længsel og Fortviv- 
lelse — og Tørst ? Og saaledes elsker 

jeg Dem endnu — '- Ellen, De har for- 
koglet mit Sind — ingen Kvinde har beruset 

mig som De. Ingen taget Magten fra mig som 
De, — saa jeg kender ikke mere til mig selv 
Ellen, indtil Vanvid elsker jeg Dem. — 

Ellen. 
Og Deres Hustru? 

(lille Pause.) 

De har altid været lidt glemsom, Fyrst 
Schonaich. 

Fyrsten. 
Men nu er hun død — Ellen! 

Ellen (ubevægelig.) 
Fyrsten (ned paa Gulvet) 

Ser De da ikke, at jeg tigger om Deres 
Kjærlighed? 

Ellen. 
Endelig — endelig. Om jeg husker — 
Schonaich? Om jeg har glemt — ? At De 
voldtog min Ungdom, at De bedrog mig for 
mit Liv? — — At jeg skulde vaagne en Dag 
og se, at den eneste, højeste Lykke kun var 
blevet mig til en Forsmædelse! — -- Aa — 
— naar jeg tænker paa, hvorledes jeg el- 
skede Dem, troende, grænseløst elskede Dem : der 
var i den hele Verden kun et Navn, det var De- 
res, kun en eneste Mand, det var Dem — kun 
en Lykke at være hos Dem — Dem, saa blind 
var jeg. 

Fyrsten. 
Ellen — Ellen. 

Ellen. 
Og saa kom dette Fald. Om jeg husker 
det? Den Dag, Generalen i en ligegyldig 
Samtale sagde: Fyrstinde Schonaich kommer 
nok nu . . . Fyrstinde Schonaich ? Hans- Sø- 
ster? — Nei — hans Frue Hvad er De 

dog blevet for en Kvinde, siger De. Ja — 
Schonaich : - D e har skabt mig og d e n Dag. Den 
Dag, jeg vaagnede, og De havde forladt mig, 

— den Gang, De lærte mig at mistro alle Men- 
nesker, fordi jeg havde troet Dem; da De 
lærte mig, at alle løj, fordi jeg saa, at De var 

en Løgner den Dag, Schonaich, blev 

jeg som nu. Det højeste — — hvad var det? 

— aa — just saameget, at jeg foragtede mig 

selv, — — saa dyrt køber man saa lidt. 

Og De havde lært mig det 

Fyrsten. 
Hør mig dog — — _ 

Ellen (koldt) 
Og nu kommer De tilbage? Og De vover 
at slynge mig deres gamle Kjærlighedstirader 
i Ansigtet endnu en Gang. 

Fyrsten. 
Jeg kan ikke leve uden Dem — — 

Ellen. 
Og for hans Skyld blev jeg bedraget for 

mit Liv I (alaar ham Viften i Ansigtet.) Gaa — Elen- 
dige — gaa! 

Fyrsten. 
Ellen dog! 

Ellen 

(har kastet Vii'ien, den falder paa Qnlvet.) 

Aa — Gud — at vi to giver os til at 

spille Tragedie med hinanden. — Scho- 

Tiaich — vær god — tag min Vifte op. 

Fyrsten (tager den.) 
Ellen — — — (rækker den.) 

Ellen aer.) 
Kys den! 

Fyrsten (kysser Viften.) 

Tror Du saa, jeg elsker Dig? 

Ellen (kort.) 
Gaa saa! — Vi er kvit. 

Fyrsten (henlmod hende.) 

Gaa — aldrig — aldrig 

Ellen. 
Gaa — Fyrst Schonaich. Vi er kvit. 

Fyrsten (stammer lamnlbt.) 

Ellen Maag, — bliv min 



Ellen (betragter ham stift.) 
Fyrsten (styrterud.) 

Ellen. 



Femte Scene. 

Ellen. Greven og Carl (bliver i Loggian.) 

Greven. 
De her endnu? 

Ellen. 
Ja — min Ven! 

Greven. 
Er der hændet qoget? De ser saa an- 
strængt ud? 

Ellen. 
Aa — nej — ikke noget af Betydning. 

Greven. 
Det er køligt iaften — — — 

Ellen. 
Ja — jeg tror det — jeg fryser ogsaa. 

Greven. 
Og Aftenen er mørk. 

Ellen. 
Den er vel det. (Pause.) 
Urne — hvad vilde De sige — om det 

var idag — j^g" ^^m og sagde til Dem, 

at jeg vilde være Deres Hustru? 
Urne. 
Ellen — jeg vilde være saa uendelig 
lykkelig. 

Ellen. 
Urne, min Ven, jeg lover Dem: Jeg skal 
være Dem en god Hustru. 

Greven (kysser hendes Haand) 

Tak! 

Ellen. 
Hent vsaa Deres »store Søn«. 

Greven. 
De ved, jeg har hentet ham i Bryssel? 

Ellen. 
Ja. — Saa lad os dog stifte Bekendtskab, 
(smiler) Er det ikke paa Tiden? 

Greven. 
Naar jeg har talt med ham. 

Ellen. 
Saa henter De mig? Jeg venter her. (gaar 

tilvenstre.) 

Greven (op mod Baggr ) 

Carl! 

Carl (komme I* fra Loggiaen.) , 

Vil Papa tale med mig? 

Greven. 
* Ja — Carl — jeg havde noget, jeg gerne 

vilde sige dig der er sket noget, som 

der væsentligt vil forandre hele vort 

Liv — 

Carl. 
Forandre vort Liv. 

S' 

Greven. 
Og Du vil maaske, — vil muligvis finde 
det besynderligt, at det sker nu, — nu, netop 

— hvor Du kommer hjem. Men det er 

Omstændighederne, Ting over hvilke jeg ikke har 
været Herre. — — — Jeg agter at gifte mig 
igjen. 

Carl 

(griber uvilkaarlig efter en Medaillon ved sit Ur.) 
(Pause.) 

Greven. 
Det var, hvad jeg vilde sige Dig. 

Carl. 
Jeg lykønsker Papa. 

Greven. 
Det er Frøken Ellen Maag, som har lovet 
at blive min Hustru. 

Carl (svagt Udbrud.) 

Ellen Maag! 

Greven. 
Kender Du Frøken Maag? 

Carl. 

Kender — jo — — nej jeg har bare 

set hende for lidt siden — 

Greven. 

Og* j^g" ^^ vis paa, at Du, Carl 

vil vise Din Faders Hustru al den Opmærk- 

somhed, alt det Hensyn, som hun kan gjøre 
Krav paa. Jeg har ikke ventet andet af dig. 

Carl (bojer Hovedet.) 

Greven. 
Ja — vi skal alle komme godt ud af det. 

(Qaar .op.) 

Carl. 
Ellen Maag! 

Sjette Scene. 

De Forrige. Fru de Belmont. Mac DonglaB. Dan- 
nenberg. Emile. Prinsen. 

Fru de Belmont. 
Kjære Emile — skaf mig en Kop The — 
og lad Delyle spille Valse d'amour. — Jeg 
sover saa godt paa den Musik. 

Dannenberg. 
Og drømmer behageligt I 

Fru de Belmont. 
Jo — Tak — jeg har aldrig drømt om 
Dem! Emile — maa jeg præsentere Hr. Isaac 

Mac Douglas fra Skotland — Hr. Emile 

de Terreneuve. 

Emile. 
Mig en Ære. — Der er meget koldt i 
Skotland. 

Mac Dauglas. 
Ja — meget koldt. 

Fru de Belmont. 
Aa kære Ven — han var kun e t Aar, da 
han blevet fordrevet fra Skotland — den irske 
Bevægelse — 

Emile. 
Ja — saa kan Hr. Douglas jo ikke huske 
meget om sit Fædreland. 

Fruen (saffte.) 
Ren Virtuos paa Valdhorn. Et Geni — 

Dannenbercf (tiiEmiie.) 
Hm? 

Emile. 
Mac Douglas. 

Dannenberg. 
Fædreland? 

Emile. 
— Fædreland svævende. 

Dannenberg. 
Instrument? 

Emile. 
Valdhorn. 

Dannenberg. 
Valdhorn — saa har hun s'gu været Orke- 
stret rundt. 

Greven 

(kommer ned med EUen.) 

Ellen. 
Hvor er han, Urne? 

Greven. 
Der 

Ellen. 
Nej — hvor han sér ung ud — og smuk! 

Greven. 
Carl« 

Carl (kommer hen.) 

Greven. 
Det er min Søn — min tilkommende Hustru I 

(Tæppet falder.) 



Digitized byCjOOQlC 



40 



ANDEN AKT. 



Første Scene. 

Frederiksen. Stuepigen. 

Stuepigen 

(er ved at tænde to Lamper paa Kaminen.) 

Frederiksen 

(med Kaflfeservicet fra Venstre.) 

Herre Gud, Jomfru Anna; der skal ikke 
tændes — har jeg sagt. 

Stuepigen. 
Man kan jo ikke se en Haand for sig — 
de maa da kunne sé at finde Munden — naar 
de skal ha'e Kaffen — 

Fji'ederiksen. 

Aa den hitter de i Mørke, (roder op i Kaminen.) 

Stuepigen. 

Ja — for mig gjerne (slnkker Lamperne.) De 

har jo ikke noget at forsømme med det. 

Frederiksen. 
Hendes Naade og Stamherren holder altid 
Mørkning — mens Exellencen spiller Billard 
med Godsforvalteren. 

Stuepigen. 
Velbekomme ! 

Frederiksen. 
Hvad vil De sige med det? Velbekomme? 

Stuepigen. 

Hvad det skal sige? Aa ikke noget 

men er det saadan De laver dem til i Udlan- 
det maa jeg saa betakke mig. 

Jeg vil rigtignok bede om et ganske andet 
Slags Mandfolk — saadan en Sukkermand. 
Naaden skulde saamæn sætte ham paa en 
Kransekage — i Toppen — med Vinger. — 
Men — hver sin Smag — til at hænge i 
Skørterne paa Naaden kan han jo være god 
nok — 

Frederiksen. 
Jomfru Anna — — — 

Stuepigen. 
Ja gjør han andet? Det gaar da uafladelig, 
~ saa rider de, og saa kører de, og saa læser 
de Fransk. — Var jeg hendes Naade, var vi 
snart færdige med det Hængeri — — 

Frederiksen. 
Er De snart færdig? 

Stuepigen. 
Grud — det har jeg saamæn været hele 
Tiden. 

Frederiksen. 
Er Posten kommen? 

Stuepigen. 
Nej — Klokken er ikke otte (gaar.) 

Anden Scene. 

Greven. Ellen. Carl. Knncelliraaden. Frederiksen 
(byder Kaffen om.) 

Ellen (serverer Kaffen.) 

Kancelliraaderi. 

Nej, — Deres Exellence har Ret 

ganske vist — — jeg mindes ikke, vi har 
haft saa mildt et Efteraar — 

Ellen. 
Du kan tænke Dig Urne, Rødtjørnen paa 
Plænen staar i Knop. 

Kancelliraaden. 
Ja, Deres Naade har Ret, — ganske vist. 
Har Hr. Stamherren reden idag? 

Carl. 
Ja til Bakkerne, med Grevinden. 

Ellen. 
Jeg viser Grev Carl alle de Steder, jeg 

elskede som Barn. Aa — Du ved 

ikke, hvor der var smukt, Urne Det 

var som en Foraarsdag ligefrem, saa mildt og 
friskt. 

Carl. 
Det var vidunderligt — det fugtige I-øv, i 
saamange Farver. 

Ellen. 
Et lille Glas Likør endnu? 

Kancelliraad. 
Tak — ganske vist — — — den er — 
hvad jeg kalder for delikat, overordenlig deli- 
kat — er den, ganske vist — 

Greven. 
Jeg var ved Bakkerne paa min Tur imor- 

ges. — Der er meget smukt. Naa — 

Kancelliraad — skal vi saa ta'e volt Parti? 

Kancelliraad. 
Naar Exellencen vil — ganske vist 

Ellen. 
Men — drik dog først Deres Likør, Hr. 
Kancelliraad. 

Kancelliraad. 
Ja — Grevinden har Ret — ganske vist 
— den er delikat — hvad jeg kalder — over- 
ordenlig delikat — (drikker.) 

Greven. 
Og Frederiksen bringer Posten op, hvis 

der er Breve (gaar tilhøjre med Eancelliraaden.) 

Tredje Scene. 

Ellen. Grøv GarL 

Ellen 

(sætter sig i den store Stol foran Ilden.) 

Se, hvor Flammerne slikker Brændet. — 
Jeg elsker Mørkningen. 

Carl 

(tager en Skammel og sætter sig med Hovedet mod Stolearmen.) 

Ja — her er dejligt! 

Ellen. 

Sé, hvor den skynder sig — den lille 

Flamme dér — sé (Stilhed.) Hvor var der 

skjønt paa Bakkerne under de store Ege. Havet 
som en sølvblaa Stribe yderst, ude. — Der har jeg 
tilbragt mange, mange Timer, naar Fa'er var 
ude, — — — <^gr j^gr i^^® vidste, hvor jeg 
skulde skjule min Angst, og jeg vidste ikke 
mine levende Raad — — saa red jeg 
derud, og jeg laa Time efter Time, udstrakt 
med Armene under Hovedet og stirrede op i 

Skyerne og sang og sang for at dulme 

min Angst. Aa nej — det er ikke 

lykkelige Minder. — (Pause.) Og om Aftenen 
naar Fa'er ikke kom, og alle paa Gaarden var 
gaaet iseng, saa ventede jeg her, alene, og 
gøs ved hver Lyd — — hvor jeg husker — 
naar det var Storm — Taarnfløjen hvi- 
nede — mine Lemmer blev tunge som Bly — 

af Søvn og Skræk. Og naar Fa*er saa ende- 
lig kom, og Kusken maatte hjælpe ham op ad 
Trappen, indtil han ravede rundt derude i Gan- 
gen og stødte mod Væggen, og naar han kom 
herind, maatte jeg vaage og holde ham med 

Selskab, mens han drak mer. Aa 

hvilke Nætter! 

Carl. 
Hvor De har lidt! 

Ellen. 
Og ingen at tale med — bare at skulle 
skjule og dække det for alle. < 

Carl. 
Men Deres Mo'er? 

Ellen. 
Mo'er var død. 

Carl. 
Naar døde saa Deres Fa'er? 

Ellen. 
Kort efter Krigen — omtrent paa samme 
Tid som Bedstefa'er — De véd. Det var 
ham, som havde Formuen. 

(Pause.) 

Saa blev jeg rig Tiden gik, jeg lod 

alting indrette her. Og jeg rejste og jeg kom 
hjem, og jeg kom hjem og rejste — — — 
saadan som Livet gaar se, nu sidder De 

og- stirrer paa mig- igjen — er der saadan no- 
t^et mærkeligt ved mig? 

Carl (farer let sammeiL) 

Ser jeg paa Dem? Det ved jeg ikke af. 

Ellen. 

Fru de Belmont havde egentlig Ret 

hun sagde om Dem, at De havde katolske 
Øjne. 

Carl. 
Hvad mente hun med det? 

Ellen.' 
Grev Carl lever altid med Blikket paa Ma- 
donna, sagde hun. 

(FanseL) 

Carl 

(flytter sig og læner let Hovedet til hendes Knæ.) 

Ellen 

(forseger at fljrtte sig, men Carl følger efter; smiler.) 

Fortæl mig noget, Carl. 

Carl. 
Fortælle 

Ellen. 
Ja — De taler aldrig! 

Carl. 

Jeg ved ikke, hvad jeg skulde sige. 

De taler jo. 

Ellen. 
Ja — men — fortæl mig lidt om Dem 
selv — om Pensionatet. 

Carl (snnler.) 

Der er saamæn ingen Ting at fortælle — 
Tiden gik. — Vi havde jo nok at gjøre hele 
Dagen i Klasserne — — — saa havde jeg 
ogsaa mine Timer med Professor Genest — og 
jeg fægtede hver Dag — — Jeg var den 
flinkeste i Fægtning, sagde Læreren. — Ja 
— og saa gik Tiden. 

FllQn. 
Men i Deres Fritid — om Aftenen 

Carl. 

Saa gik jeg med mig selv (griber hendes Haand.) 

Aa men nu, nu har jeg det saa dejligt, t— 

Ellen. 
Led De ikke af rijemvé, længtes De ikke? 

Carl. 
Længtes — jo, nu tror jeg det var Læng- 
sel: mange, mange Aftener, naar jeg sneg mig 
ud af Sengen paa Sovesalen — saa sagte, at 
jeg ikke skulde vække nogen — — og mens 
de andre sov, stod jeg og stirrede paa Himlen 

og — aavere) græd. 

Ellen (smUer.) 

Stakkel — ja det var Hjemve — 

Carl. 
Har De bgsaa følt det? Aa, naar Skyerne 
driver, og man bliver ved at stirre paa dem 
og følger dem saa langt som Øjet kan — 

Ellen. 
Og man sender alle sine Længsler med. — 

(Pause.) 

Carl. 
Ved De hvad? Er det dog ikke underligt 
— — at jeg aldrig kan være helt glad — jeg 
kan ikke — — som nu — — hvor De er her 

og — og alting Jeg tænker altid 

bare paa, naar det nu er forbi — — og saa 
er jeg bedrøvet i det samme. — — 

Ellen. 
Det er De ikke ene om — saadan gaar 
det vel os alle, som føler for stærkt. 

Carl. 
Kan man føle for stærkt? 

Ellen. 
Ja — det tror jeg. 

(Pause.) 

For stærkt til at blive lykkelig — men — 
det forstaar De ikke. 

Carl. 
Hvorfor? 

Ellen. 

Man kan ønske ét eneste, elske ét eneste. 

saa alt det andet — det bliver kun det nøgne 
Intet, altsammen. 

Carl. 
Ja 

(Pause.) 

Ellen. 
Aa — men Carl — jo De maa blive 
lykkelig. (Paas©.) Hvorlænge har De nu været 
herhjemme? 

Carl. 
Tre Uger! 

Ellen. 
Ikke længer? 

Carl. 
Jeg synes næsten ikke, jeg kan huske, 
hvordan det var før. Ved De hvad (amiier) — jeg 
havde godt set Dem i Ostende — jeg havde 
set Dem om Formiddagen, lige strax da jeg 
kom — De gik nede paa Strandbredden — i 
et rødt Liv. Saa om Aftenen sagde Terreneuve 

mig, hvem De var. 

Jeg havde gaaet og kigget efter Dem 
hele Dagen. 

Ellen. 
Hvor De er et Barn. 

Carl 

(i Tanker; lokker sin Medaillon op.) 

Ellen. 
Hvem har De cJér i Deres Medaillon. 

4 

Carl. 
Det er Mo'er. 

Ellen 

(ser i Skæret af Kammen.) 

Og det andet? 

Carl. 
Det er mig selv som Barn. Jeg gaar med 
det, fordi Mo'er har ejet det. 

Ellen. 
Hvor det ligner Dem endnu. — — Det er 
de samme Øjne. 

Carl. 
De siger, jeg ligner Mo'er. — 

(Pause.) 

Ellen. 
Husker De i Ostende — en Aften, — vi 
spadserede paa Kurhusets Tag. Hele Himlen 
var ét Hav af Stjærner. 

Carl. 
Der var Concert — husker De — han 
sang Rubinsteins >Asra« (nynner). 

Tåglich ward er bleich und bleicher. 
Bleich und bleicher — 
Jeg elsker det Digt. 

Ellen. 
Det var som en Regn af Stjerneskud over 
Havet. Jeg ønskede — 

Carl. 
Er det gaaet i Opfyldelse? 

Ellen. 
Jeg haaber det. — Carl — vil De gjøre 
mig en Glæde? 

Carl, 
Ja hvis jeg kunde 

Ellen. 
Det kan De — giv mig det Billede af 
Dem, der sidder i Deres Medaillon. — — 

Carl. 
Det Billede? Bryder De Dem virkelig om 

det? (aabner MedaiUonen) saa gammelt det er. 

Værsgo. ~ 

Ellen. 
Aa Tak — - jeg skal gemme det godt. — 

Tak — — (gemmer det.) 

Fjerde Scene. 

Ellen. CarL Frederiksen (fra højre.) 

Frederiksen. 

Det er Posten. Jeg ved ikke om 

Deres Naade ønsker Lys. 

. Ellen. 
Jo " vil De tænde Lamperne. Er der Breve? 

Frederiksen (med en SeWbakka) 

Der er to Breve og en lille Pakke. 

4* 

Ellen. 
Til hvem? 

Frederiksen. 

Til Grevinden (han tænder.) 

Ellen. 
En Pakke til mig — jo — Grevinde Urne 
— det er mig aa (hun aabner) det er dem. — 

Carl. 
Ingenting til mig? 

Frederiksen. 
Nej — der var intet til Stamherren (gaar.) 

Carl. 
Jeg faar aldrig Brev. 

Ellen. 
Dette er jo til Dem. 

Carl, 
Til mig? 

Ellen. 
Ja — De saa forleden et Par Biller, som 
jeg en Gang havde kjøbt, jeg tror i Palais 
Royal — De syntes jo, de var saa kønne — 
Saa sendte jeg dem til Kjøbenhavn for at faa 
dem indfattede. 

Carl. 
Aa — det er alt for meget, De er altfor 
god imod mig — 

Ellen. 
De maa bruge dem som Manchetknapper. 

Carl. 
Hvor de er smukke. Tak dog — 

Ellen. 
Barn! 

Carl. 
Hvor er de egenlig fra? 

Ellen (aabner Brevene.) 

Hvad siger De? 

Carl. 
Hvor mon de er fra? 

Ellen. 
Billerne? Fra Mexico — tror jeg. 

Carl. 
Ja saa — fra Mexico. 

Ellen (læser.) 

Det er Brev fra Hr. de Vilsac. 

Carl. 
Ja saa — 

Ellen. 
Husker De ham ikke? Han var vist i 
Ostende samtidig med Dem — 

Carl. 
Jo — jeg saa ham — 

Ellen (LæMt.) 
Han kommer hertil 

Carl. 
Kommer han nu? 

Ellen. 
Ja — »Rejser samtidig med Afsendelsen 
af dette Brev.« — Men saa maatte han jo 
være her nu, — eller ialfald maa han komme 
imorgen. 

(reijser sig.) 

Carl. 
Er De glad over, at Hr. Vilsac kommer? 

Ellen (ringer.) 

Ja - jeg holder meget af ham. 
Frederiksen (kommer.) 
Ellen. 
Det er rimeligt, at der kommer en fremmed 
Herre — — han er vist med Aftentoget fra 

Vejle. Lad Værelserne i det vestre Taam 

sætte istand — og læg i begge Kakkelovnene. 

Frederiksen. 
Vel — Deres Naade. 
Ellen. 
Sig ogsaa Jomfru Svendsen til, at hun har 
noget i Beredskab — til Bordet. 

Frederiksen. 
Vel — Deres Naade. (gaar.) 



Digitized byCjOOQlC 



55 



Ellen. 
Er De ked af, at Hr. de Vilsac kommer? 
De ser saa nedslaaet ud. — 

Carl. 
Vi havde det saa dejligt. 

Ellen (let, i Tanker.) 

Ja! 

Carl. 
Maa jeg se hans Brev? 

Ellen. 
Brevet? 

Carl. 
Ja. 

Ellen (tmilor.) 

Aa Carl! (giver ham det). Værs'go — 

Carl a»8er.) 

Hvad skal det sige, som staar sidst? 
>Jeg var fejg« — 

Ellen. 

Aa — det refererer sig til — en gammel 
Historie ~ fra Ostende (smiler.) Er De sjkinsyg, 
Carl — ? Jo — De har Grund (vii gaa.) 

Carl. 
Gaar De? 

Ellen. 

Ja, — jeg vil blot sige Urne, at jeg har 

haft Brev fra Vilsac. Naar jeg saa 

kommer ned, læser De lidt. 

(gaar tilhøjre.) 

Femte Scene. 

Ellen. Carl. 

Carl (sætter sig nogle Øjeblikke foran Kaminen, reiser eig, 
ser efter i Bogskabet, gaar atter ned, sætter sig ved Kaminen.) 
Ellen (kommer tilbage, gaar hen, betragter Carl, som langt om 
længe mærker hendes Blik og vaagner med et Smil.) 

Ellen. 
Hvad tænkte De paa? 

Carl. 
Tænkte paa? Jeg ved ikke. 

Ellen. 
De maa ikke sidde saadan, Carl. og falde 
hen — Det er ikke sundt. Saa! — hvorfor 
er De nu bedrøvet? 

Carl. 
Jeg er ikke bedrøvet. 

Ellen. 
Vist saa. 

Carl. 

Skal Hr. Vilsac nu være med, naar vi 
rider om Morgenen? 

Aa nej, det behøver han jo ikke. Læs 
saa lidt for mig. 

Carl. 
Men hvad? 

Ellen. 

De holder jo meget af Musset — saa tag 
noget af ham. 

(sætter sig i Sofaen, foran Klaveret.) 
Carl (henter Bogen sætter sig.) 

Skal jeg læse »RoUa?« 

Ellen (lér sagte.) 

Carl. 
Hvad lér De af? 

Ellen. 
Aa — jeg kom til at tænke paa — naar 
De engang blev gift — Om hvormange Aar 
— ? om fem — De skal giftes naar De er 
fem og tyve Aar, — saa maa De da være 
blevet rigtig voxen. — Jeg skal vælge en 
Brud til Dem, — hun maa være atten Aar 
og ligesaa ufornuftig som De — • og blond eller 
mørk? Holder De mest dér) af Blondiner eller 
Brunetter. 

Carl (ser paa hende.) 

Brunetter. 

Ellen. 
Ja saa — virkelig. 

(Pause.) 

Hvad vil De saa læse? 

Carl a«8er,) 

Rappelle toi, quand TAurore craintive 
Ouvre au soleil son pal ais enchanté 
Rappelle toi, lorsque la nuit pensive 
Passe en révant sous son voile argenté — — 

Ellen (sagte.) 

Hvor det er smukt! 

Carl. 
Husker De Melodien? 

Ellen. 
Ja — det er denne. 

(nynner sagte et Par Strofer.) 

Carl. 

Ja — — (nynner med.) 

(Panse.) 

Rappelle toi, lorsque les destinées 

M'auront de toi pour jamais separé 

Quand le chagrin, Texil et les années 

Auront flétri ce cæur désésperé. 

Songe å mon triste amour, songe å Tadieu 

supréme. 
L'absence ni le temps ne sont rien, quand on 

aime. 

Tant que mon cæur battra 
Toujours il te dira: 
Rappelle toi! 

Ellen 

(lægger Haanden paa Bogen. 

Læs det en Gang endnu? 

Carl (sérop.) 

Ellen. 
Endnu en Gang! 

Carl 

(med undertrykt Bevægelse.) 

Rappelle toi lorsque les destinées 
M'auront de toi pour jamais separé, 
Quand le chagrin, Texil et les années 
Auront flélri ce cæur déséspéré. 

Ellen. 
Tak — hvor det er skønt! 

(Pause.) 
Carl (mildt.) 

Aa hvor Folk dog dømmer fejl — 
Ellen. 

Om mig? Aa jo — De kender mig 

jo ikke — Hvad siger man om mig? 

Carl. 
Saa meget — — Og saa er De just det 
mildeste, jeg kender! 

Ellen. 
Altsaa — at jeg er haard — Tror De det 
Carl — Aa nej — ikke nu — Men der kommer 
maaske en Tid — 

Carl. 
Hvor vil De sige det? 

Kilen (stadig mildere, tøvende.) 

Men De maa heller ikke tro, — det vilde 
gjøre mig ondt, om De troede det — at — 
at jeg er meget ærgjerrig. 

Carl (gjør en lille Bevægelse.) 

Ellen. 
Jeg har aldrig fundet, at en Urne var 
mer end en Maag — — Jeg havde kun en 
eneste Ærgjerrighed i mit Liv — en eneste 
— kun en Villie: at bøje mig — et eneste 
Ønske: at hjælpes — og saa siger de, jeg vil 
kun befale. 

Carl. 
Og kunde jeg da slet ikke gjøre Dem 
lidt glad? 

Ellen (mUdt.) 
Om De kan? Min egen Carl — De er jo 
mit eneste Solskin. 

(de sidder lidt banden af hinanden.) 

Ellen. 
Hvad er det? En Vogn — saa silde? — 

Det maa være Vilsac — saa kom han dog 

(reiJBer sig) iaften, 

Frederiksen (kommer.) 
Herr de Vilsac er kommen. 

(gaar.) 

Sjette Scene. 

De Forrige. Vilsac. 

Vilsac (fra Højre.) 

Og hilser paa Dem strax. 

Ellen. 
Kjære Vilsac — velkommen til Danmark. 

Vilsac. 
Som første Legationssekretær. 

Ellen. 
Gratulerer. Det er Grev Carl Urne — Hr. 
Charles de Vilsac. 

Carl. 
Jeg saa Hr. de Vilsac i Ostende. 

Vilsac. 
Iligemaade. 

Carl. 
Velkommen til Danmark. 

Ellen. 
Aa — Carl — sig Deres Fader, at Hr. de 

Vilsac er kommen. Hør Vilsac — ønsker 

De noget? De maa jo være sulten. 

Vilsac. 
Aa nej — Tak. Jeg skal meget snart til 
Ro. Hvis jeg saa maatte faa lidt oppe paa 
mit Værelse. 

Ellen. 
Naturligvis! Siger De det saa til Deres 
Fader, Carl? 

Carl. 

Ja (gaar.) 

Syvende Scene. 

Ellen. Vilsac. 

Ellen (sidder tilvenstre.) 

Hvordan har De saa haft det, Vilsac — — 
kom nu her og sæt Dem — her er saa hygge- 
ligt — sæt Dem her — paa Puffen 

dette kalder Carl min Tyrkerkrog. — 

Vilsac. 

Hvordan jeg har haft det? saadan, 

at jeg idag kommer her. — — — Og De? 
Hvor De ser straalende ud! Er Ægteskabet 

noget saa lykkeligt? Saa er det blevet 

skammeligt bagtalt. — 

Ellen. 
Ja Ægteskabet — vi er jo endnu i 

Hvedebrødsdagene. — 

Vilsac. 
Forstaar sig. 

Ellen. 
Men mon vi i det hele taget ikke har 
været for onde mod Livet? Man ser saa sort 
paa alting — — og det tror jeg: Tilværelsen 
er kun saa tom, som vi selv gjør den. 

Vilsac. 
Maaske — — 

Ellen. 
Nu har jeg jo ogsaa meget at tage vare, 

— — der er dog adskillige Pligter at opfylde 
i en Stilling — som min — (Bmiiende.) Og saa 
maa jeg opdrage paa Carl — ja — min Mands 
Søn, aa, De har aldrig truffet saadant et Barn 

— paa tyve Aar. 

Vilsac. 
Den unge Mand er meget smuk. 

Ellen aer.) 

Vilsac. 
Hvad lér De af? 

Ellen. 

Aa — ikke af noget. Det lyder saa 

underligt — »den unge Mand«, naar man ken- 
der Carl. Men hvad Nyt i Paris? 

Vilsac. 
Ikke stort, — — Alle Mennesker er jo 
paa Landet. 

Ellen. 
Ja — naturligvis det er den gamle Histo- 
rie: Efter Væddeløbene til Badene — efter 
Badene paa Landet — efter Landet Paris. 
Og alle Steder gør samme Mennesker samme 
Dumheder. 

Vilsac. 

Man maa variere Skueplads, naar man 
ikke kan variere Stykket. 

Ellen. 
De har dog Hilsener med fra fælles Be- 
kjendte? 

Vilsac. 
Fra dem alle naturligvis. Men De 

følger dog med, sér jeg (peger paa „le Figaro«, som 

ligger paa Bordet.) »Etincelle : Camet d*un mondain«. 

Ellen. 

Jeg tror Carl har læst den. Mig 

bliver den bragt hver Formiddag — og om 
Aftenen har jeg sjælden naaet til at lukke den 
op. — — Jeg trænger slet ikke til at høre alt 
det — jeg synes egenlig, jeg er kommen saa 
langt bort fra det. — At tænke sig, at det en 
Gang har været hele mit Liv. 

Vilsac. 
Aa ja. 

Ellen. 
Istedetfor at leye roligt — med faa - faa 

Mennesker, man forstaar. »De mange« 

liar altid været mig saa ligegyldige, 

Vilsac. 

Det er de vel for alle men man 

maa tage tiltakke og vende hjem alligevel. — 

Ellen. 
Vende hjem — hvad mener De? 

Vilsac. 
»Til de Mange«. — Ja — naar man har 
tabt »de Faa«. 

Ellen. 
De er Pessimist. (Pause.) 

Vilsac (rejser sig.) 

De læser Digte — Musset — Elskovens 
Digter. 

Ellen. 
Aa — det er. Carl, som har læst et Par 
Digte. — 

Vilsac. 
For Dem? 

Ellen. 
Ja — han sad og læste lidt højt, det er 
lians Yndlingsdigter. 

5 

Vilsac. 
Aa der er Mærke a»>er.) 
Rapelle toi, lorsque' les destinées 
M'auront de toi pour jamais séparé 
Quand le chagrin, Texil et les années 
Auront flétri ce cæur déséspéré. 

(Pause.) 

Grev Carl holder af den melankolske Poesi* 

Ellen. 

Aa — jeg tror han ta'er det nærmest som 
en Slags smuk Musik. 

Vilsac. 
Han »synger« som Kerubin for Grevinden* 

(Pause.) 

Og saaledes skal nu for Fremtiden Deres 
Liv gaa. 

Ellen. 
Misunder De mig? 

Vilsac (bestemt) 

Nej! 

Ellen. 

Saa har De aldrig erfaret, hvad det er at 
leve for andre. 

Vilsac. 
Ved De egenlig, hvorfor jeg er kommen? 

Ellen (forlegen.) 

For at besøge — — — os — — — 

Vils ae. 

Fordi jeg var skinsyg. — Jeg kunde ikke 

holde det ud. — De ved det ikke selv men 

for hvert Brev, De skrev ■ — — blev Tonen 
lysere — — — - det var som der spredte sig 
Solskin ud over alle Ordene — jeg kunde ikke 
holde det ud — saa rejste jeg. 

Ellen. 
Men jeg er ogsaa saa glad 

Vils ae. 

Ja — jeg saa det, da jeg kom. Og 

vilde ønske, jeg ikke var kommen. 

Ellen. 

Er det Ret, Vilsac at vi taler 

saaledes nu? 

Vilsac. 
Nej — tilgiv mig. 

Ellen (spøgende.) 

Her er Livet roligt og jævnt og net- 
op lykkeligt fordi det er jævnt. De maa og- 
saa vænne Dem til Landets Kost (vender sig.) 

Der er Urne! 

6» 

Ottende Scene. 

De Forrige. Greven. Carl. 

Greven. 
En Pariser — som kommer direkte fra 
Boulevarderne for at oplive vor Ensomhed. 
— — Det var rigtignok smukt af Dem, — — 
kære Hr. de Vilsac. — Velkommen. — — 

Vilsac. 
Og som, naar han kommer, træffer et 
saadant Skin af Lykke over Huset, at han op- 
rigtig frygter at komme til Ulejlighed. 

Greven. 
Aa det tror jeg ikke — Ja — Gud ske 
Lov — Humøret er godt — Ellen og Carl 
bestiller ikke andet, * saa lang Dagen er, end 
at le ad ingenting,, og jeg har aldrig haft den 
den Evne at kunne kede mig (mod Eikm) og 
mindst da nu. — Ellen og Carl kan vist ogsaa 
vise Dem hele Egnen — de gjennemstrejfer 
den baade paa kryds og paa tvers — — 

Ellen. 
Og saa er Efteraaret saa smukt. Se nu ! 

(gaar op og aabner Døren.) Sé — hele Haven i ét 

Lyshav — hvor er her dog smukt 

Greven. 
Og saa i Slutningen af Oktober — det er 
mærkværdigt — det er næppe godt for Jorden. 

Den udpines aldeles, naar den saadan skal pro- 
ducere to Gange Foraar i et Almanak* Aar. 

(gaar ud paa Terrassen, saa han ikke ses.) 

Ellen. 
Man skulde tro, det var Vaar — en 
Juninat, saa mildt det er 

Vilsac. 

Ja 

Ellen. 
Hvor det er dejligt, Vilsac — De strax 
faar saa godt et Indtryk af Danmark. — 

Greven (udenfor.) 

Hr. de Vilsac — vil De sé — Blodbøgen 
paa Plainen formelig skinner. — — 

Vilsac (ud.) 
Ta — det er smukt. 

Greven (udefra.) 

Ellen — vil Du ikke spille lidt? 

Ellen. 
Gerne. 

Carl. 
Spil Romancen af Rubinstein 

Ellen. 
Holder De saa meget af den? 

Carl 
Ja — ligner den ikke netop saadan en 
Aften? 

Ellen (ipiUer.) 

Jo — den minder om en saadan Nat — 
— Ikke en Vind — der rører sig — Maane- 
skin over alle Toppe — Fred — Fred alle- 
vegne — overalt. 

Carl (ned.) 

En Lykke, saaman synes, man maa græde — - 
Ellen. 

(holder op at spille.) 

Greven (udefra.) 
Tak — min Ven — det var smukt. 



Carl! 
Ja 



Ellen (op mod Døren.) 

Carl. 



Ellen (staar i Døren.) 

Ved De, hvad det var, jeg ønskede i 
Ostende? Den Aften paa Kurhuset — De ved? 

Carl. 

Nei. 

Ellen. 
At jeg maatte blive Dem en god Veninde 
Er jeg blevet det, Carl? 

Carl. 
Om De er? 

Ellen 
Ja — Carl, det ved jeg — jeg ønsker 
Dem alt det bedste. 

Carl 

(griber hendes Hænder, et Ojeblik staar de saaledes.) 

Tak. 

Ellen. 
Min Ven — min egen Dreng — 

Greven (kommer.) 

Men koldt er det alligevel. Det bli'r dog 
ikke Sommer to Gange i et Aar. 

Carl (ned i Stuen.) 

Greven 

(i det tsnrkitke Apartement) 

V i 1 S a C (standser i Døren.) 

Aa — nei — det er jo nok lidt køligt 
<tUBUen) De ftyser ikke? 

Ellen. 

Nei Hør dog, hvor alt er tyst 

ikke et Blad, der rører sig. 

Vilsac. 
Ja — her er fredeligt. 

Ellen. 
Ja, tro mig — at komme til Ro — — — 
det er Livets eneste Lykke. 

Tæppet falder. 

TREDIE AKT. 



Salon i Nærheden af Balsalen. I Baggrunden ser man gennem, 
en stor Fløjdør ind i en Snite af Værelser. Tilhøjre to Døre, den 
bageste til Carls Værelser, den mod Forgrunden til £llei:» 
Tilyenstre Dør, som fører til Bummene foran Balsalen. 

Første Scene. 

Tilvenstre Generalinden. Baron Petersdorf og de to 
Stiftsdamerved et Spillebord. Midt paa Scenen nogle Herrer^ 
tilhøjre en tJnippe Damer. 

iste Herre. 
Nu vil jeg gaa — her bli'r for morsomt* 

2den Herre. 
Har Du faaet noget? 

I ste Herre. 
Jeg har slet ikke forsøgt, naar de slaas 
ved Buffet, deltager jeg ikke i Konkurrencen. 
Eksistenskampen har aldrig været mit Sværmeri. 
Jeg ta'er hjem Klokken halv ét og spiser 
hjemme — de halvtredie Time kan man jo 
nok sulte — og saa slipper man da for at si'e 
»Aah« ved de nye Overraskelser i Kotillonen. 

2den Herre. 
Det ska' være en Flora. 

iste Herre. 
Saa? Godmorgen Flora . . . Igaar var det 
en Kamel. Godnat. 

3die Herre. 
Aa — vent lidt — jeg gaar med. Jeg 
kan sgu ikke udholde at datise mere — At 
vi overhovedet indlader os paa den Sport. 

4de Herre. 
Det er da virkelig det mindste, vi kan 
gjøre for Damerne. 

2den Herre. 
Ja — der har vi'et 

I ste Herre. 
Maa jeg spørge, hvad den Herre mener? 

4de Herre. 
Det er jo deres eneste —^ lovlige Surrogat 
for vore Friheder. 

jdie Herre. 
Har I nu hørt Mage til Cyniker . . . 

4de Herre. 
Aldeles ikke. Men jeg finder det bare 
naturligt, at vi ialfald skænker afbrændt Rød- 
vin i for dem. — 

3die Herre. 
Fy — føi. 

4de Herre. 
Naar vi selv drikker Champagne. 

iste Herre. 
At den Mand taales i godt Selskab — 
Nåa (til 3die Herre) Saa gik vi — hva'? 

3die Herre. 
Ja. Vi er gaaet. Godnat. 

(Iste og 3die Herre bort) 

2den Herre. 
Hør — hvad er egenlig Meningen — skal 
han ha'e denne Blankøje fra Ungarn? 

4de Herre. 
Hvem? 

2den Herre. 
Sønnen — for Satan — de er jo aldrig 
fra hinanden — det ser da ud, som var det 
de forberedende Øvelser til de alleralvorligste 
Studier . . . 

4de Herre (rytter paa Hovedet) 

Saa? — Jeg troede foreløbig, det var 
»Moderen«, der tog sig af Ungersvendens Op- 
dragelse 

2den Herre. 
Du er dog ualmindelig gemen .... 

4de Herre. 
Gemen? — Der skal jo være et meget 

lykkeligt Forhold i den FaraUie... Frøken 
Høeg derhenne — Gærdestaven — talte lige 
saa venligt om det . . . Den gamle Spyflue 
sætter sig sjeldent uden hvor der er noget, 
som stinker . • . Forresten tror jeg naturligvis 
ingenting. 

2den Herre. 
Men si'er bare alting. 

. 4de Herre. 
Man si'er — hvad man hører — og nogen 
lægger lidt til — Saadan opstaar den Slags 
Løgne. Hvem skal Du »slæbe«? — 

2den Herre. 
Louise. 

4de Herre. 
Naa — Du skal i det Dampbad — Adieu. 

2den Herre. 
Ja — Vi gaar vel sammen? 

4de Herre. 
Ja — snarest. 

(de gaar i Baggrunden.) 
(Gari og Emmelyne iira Baggrunden.) 

Carl. 
Blot en Gang rundt — før Musikken 
holder op 

Emmelyne. 
Det er umulig:. 

Carl. 
Hvorfor? 

Emmelyne. 
Har jeg Dem ikke til Kotillon 

Carl. 
Jo — det er klart. .. 

Emmelyne. 
Og saa nu osse? Gaar det an? 

Carl. 
Er De ikke Æresgæst, (ind ta venstre.) 

iste Dame. 
Hvem havde Du? 

2den Dame. 
Gyldenhjelm. 

iste Dame. 
Hvad talte han om? 

2den Dame. 
Om Hønsejagt. 

iste Dame. 

Med mig om S næppe -Jagt. Det er jo 
altid en Variation. 

3die Dame (naivt.) 
Med mig talte han saa mæn uafbrudt om 
Kvægavl. 

iste Dame. 
Saa? aértu 2den Dame.) Nej — at Gylden- 
hjelm kan ha'e saa heldige Indfald — 

2den Dame. 
Det hænder ham vist osse kun en Gang 
om Aaret. 

iste Dame. 
Har Du saa set Baronesse Rosenkrands? 

Hun boer her jo, hører jeg, i denne Tid 

er hun ikke en Slægtning af Grevinden — 
det maa være en dejlig Slægtning at ha'e — 
Hun pynter . . . 

2den Dame. 
Ja — men tror Du? . . . 

iste Dame. 
Om jeg tror — kære — Morfinen skinner 
jo af hende. 

2den Dame. 
Det er græsseligt. 

I ste Dame. 
Ja — naar man ikke har prøvet det. 

3die Dame. 
Det skal være noget med en Sprøjte — 
Baronessen skal jo ellers være saa vittig . . . 

iste Dame. 
Baronessen? Ja — hvis man kan kalde 
det vittigt at kimne en Skandale om hver . . . 
Hvordan synes Du om »Zichy'en?« 

2den Dame aer.) 
Ja — hun lader jo til at synes ganske godt 
om Danmark — 

iste Dame aer.) 
Og Hartkornet . . . Jeg tror ikke paa det 
Parti. 

2den Dame. 
Jeg synes da, det er tydeligt nok. 

iste Dame. 
Ja — at der er noget, som hedder Skærm- 
brædt — Hys. — 

Ellen 

(kommer fra Baggrunden.) 

Naa mine Damer — er De snart trætte 
af at danse? 

iste Dame. 

Aa — Deres Naade — egenlig udtrætte 
os — gør de moderne Herrer jo ikke — 

Ellen. 
Nej — vore Kavalerer er lidt dovne — 

2den Dame. 
Det vil sige — der er da Undtagelser — 
Grev Carl er en ivrig Danser 

I ste Dame. 
Ja — Komtesse Zichy maa snart være 
træt — — 

Ellen 

(ler og gaar over til Spillebordet.) 

Generalinden sidder naturligvis i Held? 
Det gjør Generalinden altid. 

Frøken Høeg (Ute stiftsdame.) 

Ja — jeg si'er det just, det skylder hun 
Generalen — Han har lært hende at spille — 

Baronesse Rosenkrands 

(sagte til Ellen.) 

Gamle Edderkop — hun er giftig. 
Carl og Emmelyne 

(kommer fra Balsalen.) 

Carl. 
Sikken Galop — som vi fløi — 

Ellen (ser dem.) 

Igen — Nej — det gaar ikke an . . . 

Emmelyne. 
Ja — tak — vi har danset, saa jeg er ganske 

svimmel (gaar hen til de andre Damer.) 

Carl 

(staar midt paa Soenen.) 

Ellen. 
Hvor De morer Dem — Carl. 

Carl. 
Ja — at danse er det dejligste, jeg ved. 

Ellen. 
Men De maa huske — De er Vært — 
De skal gøre Honnørs — 

Carl dér.) 
Ja det skal jeg nok — Og De husker, 
hvad De har lovet mig? 

Ellen. 
Hvilket? 

Carl. 
At De ikke vil danse med Vilsac — det 
har De lovet mig. 

Ellen (smiler.) 

Jeg danser jo slet ikke — Barn — i 

(Ellen bort op i Baggranden. Damerne og Herrerne er lidt 
efter lidt gaaet ind ttf venstre, saa der paa Scenen kun befinder 
sig Selskabet ved Spillebordet.) 

Anden Scene. 

Lidt inde i Scenen begynder Musiken fra Balsalen, hvor Ko- 
tillonen nu opføres. 

BaronesseBosenkrands (tilhøjre i Lænestol). Q^eneral- 
inden, Petersdorf, Frøken Høeg, 2den Stiftsdame; 
Ellen, Emmelyne, Oarl. 

Petersdorf.. 
Saa er Rubberten ude, mine Damer. 



Generalinden. 
Saa gør vi op. 

Petersdorf. 

Ja — Saa gør vi op . . . (begynder at opgere Begn- 
skabet.) 

Baronessen. 
Har Generalinden nylig været i Teatret. 

Genefalinden. 
Nej — jeg gaar der sjældent . . . jeg inte- 
resserer mig ikke for hvad disse Jøder skriver . . . 

Baronessen. 
Det er vel ikke Jøder allesammen som 
skriver — 

Generalinden. 
Ja — saa kunde de sandelig være det.. 

2den Stiftsdame. 
Jeg saa dog forleden etjStykke — det 
var meget loyalt . . . om en af Majestæterne 
— han var to Gange gift . . i Oldtiden . . . 

Baronessen. 
Aa - det var »Valdemar Sejr.« 

2den Stiftsdame. 
Ja — rigtig — »Valdemar Sejr« — det 
var virkelig meget net. 

Generalinden. 
Ja — ja, det saa jeg — men disse Slag- 
stykker attaquerer mine Nerver — jeg sad i 

en Skræk, at de skulde begynde at skyde 
med Krudt — Man hører saa meget om disse 
Teatre, som brænder . . . 

Petersdorf. 
Ja — det er skrækkeligt — det er skrække- 
ligt — Saa er Regnskabet færdigt, mine Damer. 

(de betaler indbyrdeB.) 

2den Stiftsdame. 
Generalinden har vundet otte Kroner. 

Generalinden. 

Ni — min bedste . . . (tæller Pengene.) 

Baronessen. 
Det er igen en Hedning, som omvender 
sig. 

Petersdorf. 
Hvad mener De? 

Baronessen. 
Generalinden kommer sine Spillepenge i 
en Gris — til Missionen i Santhalistan. 

2den Stiftsdame. 
Hvor det var en smuk Idé! 

Generalinden. 
Det er saa »religiøs« en Sag. 

Petersdorf. 
Har De set Grev Kondischoff ? 

I ste Stiftsdame. 
Ja — han var her. — 

Generalinden. 

Ak — disse Tilstande i Rusland, græsse- 
ligt — græsseligt ... 

Petersdorf. 

Ja — at tænke sig at sprænge Spisesalen 
i Luften, ligesom Majestæten skal gaa til- 
bords . . . 

2den Stiftsdame. 
Ak — de Folk frygter jo hverken Gud 
eller Mennesker — 

Petersdorf. 

Det er denne Fyrst Krapotkine — en for- 
gældet Personnage . . . 

Generalinden. 

En Fyrste, Baron — Gud, at »Blodet« 
kan forglemme sig i den Grad — 

Petersdorf. 

Ak — min Naadige — Verden staar paa 
Hovedet — min Naadige, den staar paa Hove- 
det (gaber). Godt, at vi dog har en stærk Re- 
gering. 

6* 

2den Stiftsdame. 
Ja — Baronen har Ret . . . godt at vi dog 
har en stærk Regering. 

(alle reiser ng^ nden Baronessen.) 

Generalinden. 
En nydelig Fest . . . 

2den Stiftsdame. 
Superb. 

Petersdorf. 
Og et nydeligt Forhold her i Huset — 
sjældent. 

iste Stiftsdame. 
Ja en nydelig — »Trio.« 

Baronessen (»agte.) 
Ja — hun skulde jo skydes. — 

Generalinden. 

Ja — nydeligt . . . Godnat . , . kører De med 
mig mine Damer . . . 

is^te og 2den Stiftsdame. 

Tak — tusind Tak (alle uden Baronessen ud i Bag- 
grunden. Man ser Ellen tage Afsked med dem i Baggrunds- 
værelset.) 

Ellen (kommer.) 

Skal De ikke ind og sé paa Kotillonen, 
Kusine? 

Baronessen. 
Jeg sidder saa rart — nu da her blev 
Luft . . . De Folk gør da En en Glæde, naar 
vi be'er dem : at de gaaer. • 

Ellen aér.) 
Naar det er forbi. 

Baronessen. 

Ja De har Ret i det. (rejser sig) Gud, hvor 
De maa være træt, kære — (over tn venstre) den, 
som har Féten — fremfører dog paa en Maade 
Dyrene, (sætter sig tiivenstre). Og at det saa aldrig 
falder de Mennesker ind — at sige andet end 
Dumheder. 

Ellen. 

Vi begynder strax — naar Gæsterne er 
gaaet. 

Baronessen. 

Bedste Ven — det har jeg virkelig ingen 
Samvittighed af. Værten og Værtinden taler 
dog først ondt om Gæsterne, naar de er gaaet 
— Gæsterne — venter ikke saa længe. 

Ellen (henimod Døren.) 

Gud véd, hvad Betiser Carl nu gør under 
Kotillon. 

Baronessen. 

Betiser — jeg tænker han indskrænker 
sig til en Betise — men den har han saa 
rigtignok begaaet hele Aftenen . . . uforfærdet. 

Ellen (hurtigt.) 
Danser han igen med Zichy? 

Baronessen. 
Jeg ved saa mæn ikke. Men — med hvem I 

ellers ? Han er, exclusiv. — Men i dette Tilfælde 
er det jo en Lykke — 

Ellen. I 

(vil gaa men besinder sig; gaar ned.) 

Naa — hvad har man saa talt om iaften ... [ 

Baronessen. i 

Om Værten — at han var eyig ung — 
om Værtinden — ' 

Ellen. I 

Hvor hun var blevet gammel. 

Baronessen. 
Aa nej — tværtimod . . . Man finder Dem 
endnu meget ung . . . 

Ellen. 
Ja — saa. Hvor man er elskværdige. 

Baronessen. 
Ja - det er som man tager det. 

(Pause.) 

Forresten er det et Ja og Nej, som har 
krydset hinanden som to Klinger . . . 

Ellen. 
Hvilket? 

Baronessen. 

Den ene Part sagde — at det naturligvis 

var afgjort . . . 

Ellen. 
HvUket? 

Baronessen. 
Ih — Partiet. Med Zichy . . . 

Ellen. 
Med Zichy? Og hvem? Carl... 

Baronessen. 
Ja — kære — hvem ellers? (gaar over tu Bai- 
«ai8døren.) Jo — Kæde gennem Stuerne — 
Grev Carl med Komtessen — 

Ellen (heftigt) 
Ja det kommer der ud deraf — Det er 
xirimeligt af Carl — — 

Baronessen. 
Men, kære Ven, det behøver jo kun at 
deklareres . . . 

Ellen. 
Tror De da virkelig — at — man vil 
gifte de Børn bort — ? 

Baronessen. 
Børn? Enfin — chére — Nutidens Børn 
faar temmelig tidlig Forstand. Men — alvor- 
lig talt — der er altsaa intet om det? Jeg 
vilde have ønsket det . . . 

Ellen. 
Og hvorfor — — ? 

Baronessen. 
Aa — fordi jeg tror — at Folk interesserer 
sig for Sagen og saa — skal man føie dem. — 
— Men — naa — Saa fik altsaa det andet Parti 
Ret — Frøken Høeg stod i Spidsen for det, 
og kæmpede med Bravur — : at De ikke øn- 
skede det Parti. 

Ellen. 
Jeg ikke — 

Baronessen. 
Frøken Høeg sagde — at De vist ikke be- 
tragtede Grev Carls Opdragelse som — fuldendt. 
Ellen (hastigt) 
Ja saa — Der er ingen, der har tænkt paa 
noget Parti, saa jeg har ikke haft Tid til at 
ønske det . . . Carl sikkert ikke heller . . . 

(Pause.) 

Baronessen. 
Jeg tror dog, det var Deres Venner^ 
Kusine, som talte for Partiet , . . 

Ellen. 
Hvorfor mine »Venner«? 

Baronessen aet.) 
De har en vanskelig Stilling — kære — 
saa ung og en voxen Stedsøn. 

Ellen. 
Aa — Carl og jeg kommer udmærket ud 
af det med hinanden. 

Baronessen. 
Ja — det 3er vi jo — netop... Aa — 
men Sladderen lægger sine Gøgeæg alle- 
vegne 

Tredie Scene. 

Hr. de Vilsac (kommer fra Balsalen.) Ellen. Baronessen. 

Vilsac. I 

Og en smuk Dag er de takket være, 

venlige Rugehøns, ruget ud til — Skandaler. 

Baronessen. 
Aa — Dem, Vilsac — ja — det var just, 
hvad jeg vilde have sag^. Men, kære Ven — 
hvor det er længe siden, jeg har set Dem — 
De murer Dem inde tror jeg — en Hjerte- 
sorg, hvad? Ja — hver har sit at bære . . . 

Vilsac. 
Det er meget sandt Fru Baronesse. Og 
ikke alle har de samme Midler til at glemme 
Smerterne . . . 

Baronessen a^r; tn Eiien.) 
Hvad mener han? Nej — hvad det dog 
er for et besynderlige Armbaand . . . jeg har 
lagt Mærke til det flere Gange (&ier paa det) Det 
er antikt . . . 

Ellen. 
Ja — det er en Amulet — 

Det var dejligt bredt ... (l« og gaar ind i Bal- 
salen.) 

Ellen (staar i Tanker.) 

Vilsac. 
At man taaler den Person. Hvor længe 
skal hun blive boende her i Huset. 

Ellen (farer sammen.) 

Min Halvkusine? — Hun er munter. — 
Det adspreder mig at ha*e hende hos mig . . . 

Vilsac. 
Hun praktiserer Munterheden spædt op 
med Morfin ... 

Ellen. 
Jeg tror, hun var meget ulykkelig gift. 

Vilsac. 
Jeg ved det — og saa bedøvede hun sin 
Sorg ligesom en hul Tand med en Sprøjte . . 

Ellen (nervøst.) 

Der er vist Sorger, som maa lindres... 
Hvis det var Dem, som (iidt forvirret) var haab- 
løst ulykkelig . . . 

Vilsac. 
Hvis det var mig, som var haabløst ulykke- 
lig .. . vilde jeg, hvis jeg ikke mægtede at 
leve Livet med min Sorg, foretrække Døden, 
tro De mig . . . 

Ellen. 
Døden? — Aa — man taler saameget 
om Døden — og lever saa taalmodigt Livet — 

Vilsac. 
Ja — saa længe man har Kraft til at leve 
det hæderligt . . . 

Ellen (nervøst.) 

Kom Vilsac — de spiller en Vals — vi 
vil danse ... 

Vilsac. 
Efter at De har nægtet mig en Dans den 
hele Aften. 

Ellen. 
Ja — men nu har jeg Lyst til at valse. 
Kom. (tager hans Arm.) Har De ogsaa hørt om 
det Parti? 

Vilsac. 
Hvilket? 

Ellen. 
Med Zichy og (lér) Carl. 

Vilsac. 
Ja. Men (ser paa hende.) jeg tror ikke paa 
det. 

Ellen. 
Nej det tænkte jeg nok — De er dog 
klogere — kom saa — kom — lad os danse. 

<ind til venstre.) 

Fjerde Scene. 

Orev Urne med flere Herrer tra Baggranden (siden) 
Ellen og Yilsac. 

Greven. 
Men allerede afsted, kære Venner — lad 
os dog ryge en Cigar til en Likør . . . 

5te Herre. 
Umuligt — bedste Urne — jeg skal op, 
før Fafiden faar Sko paa — det er det gene- 
rende ved disse Begravelser midt i Sæsonen, 
man faar ikke sovet ud . . , 

6te Herre. 
Vi træfFes jo til Middag. 

Greven. 
Hos Petersdorf — ja — det er sandt. 

7de Herre. 
Hør — kære Greve — glem saa ikke min 
Protegé — han sulter ihjel ved Hjælp af ti 
Børn. 

Greven. 
Nej — jeg skal sikkert huske at tale med 
Ministeren derom. 

7de Herre. 
Tak — og Godnat. 

Ensemble. 
Godnat — godnat — bonsoir — paa Gen- 
syn — godnat. (Urne følger nd i Baggrunden.) 
Ellen og Yilsao (fra venstre.) 

Ellen. 
Hvor jeg blev varm. 

Vilsac. 
Grevinde Urne — hvorfor vil De dette? 

Ellen. 
Hvilket? 

Vilsac, 

Hvorfor vil De misbruge mig til at gøre 

Deres Stedsøn skinsyg? 

Ellen. 
Skinsyg — hvad De bruger for Ord — 

Vilsac. 
Vælg hvilket Ord, De vil — Godnat — 
Grevinde Urne (gaar.) 

Femte Scene. 

Adskillige Gæster samles i Værelset bagved. Man ser EUen 
og Urne tage Afsked med deuL Alle forsYinder. 

Emmelyne og Carl (ophidset og febrilsk.) 

Emmelyne. 
De er som vild -— jeg faar Blodet i Halsen, 
saa vi danser. 

Carl. 
En sidste Gang ... 

Emmelyne. 
Umuligt. 

Carl. 
Hvorfor? Inden Musiken holder op. 

Emmelyne. 

Umuligt — jeg er vis paa, det vilde være 

upassende. 

Carl. 
Just derfor. 

Emmelyne. 
Saa? En ung Dame skal aldrig give Stof 
til Omtale . . . 

Carl (ophidset.) 
Nej — det skal hun ikke — (i en anden Tone) 

men hun gør det altid, naar hun er saa smuk 
som De. 

Emmelyne. 
Saa? Naar kommer De saa til Ungarn? 

Carl. 
Naar De befaler. 

Emmelyne. 
Saa befaler jeg strax — naar vi rejser. 

Carl. 
Saa rejser vi sammen. 

Emmelyne (ler.) 
Tror De, det er passende? 

Carl (ler.) 

Nej. 

Emmelyne. 
Ja — jeg ikke heller. 
Carl. 
Saa De Hr. de Vilsac? 

Emmelyne. 
Ja — hvor Grevinde Urne er smuk, paar 
hun danser. 

(liUe FanBe.) 

Carl. 
Hun har ikke danset med mig. 

Emmelyne aér.) 
Græd lidt. 

Carl. 
Komtesse Emmelyne — De skylder mig 
en Filipine. 

Emmelyne. 
Saa? 

Carl. 
Gaar De fra det? 

Emmelyne. 
Nej — det var en kandiseret Blomme. 

Carl. 
Jeg spiser aldrig kandiserede Blommer. 

Emmelyne. 
Saa meget desto bedre — saa kan De 
gemme den — til en Erindring — den bliver 
tør — 

Carl, 
Ja med Tiden. 

Emmelyne. 
Aa — det er græsseligt. Vi bestiller ikke 

andet end at lé ad vore egne Dumheder . . . 
Vi siger ikke et fornuftigt Ord. 

Carl. 
Det skal man heller ikke. 

Emmelyne. 
Grev Carl — De er umulig. 

. Carl. 
Saa? 

Emmelyne. 
Aldeles umulig . . . De sér ud, som om 
De allerede — havde faaet Blommen i den 
gale Hals — midt mellem lé og græde. 

Carl. 
Komtesse Emmelyne — De har dejlige 
Tænder. 

Emmelyne. 
Se nu — er det nu noget at sige En — 
en ung Pige — lige op i Øjnene — Grev 
Carl — De er aldeles umulig — 

Carl. 
Det si'er De — 

Emmelyne. 
Og mener — 

Carl. 

De ikke (lian bøjer sig plndseligt ned og kysser hende 
paa Halsen.) 

Saå 7- nu er jeg betalt. 

Emmelyne. 
Grev Carl. 

Carl. 
Komtesse. 

Emmelyne. 
Jeg er aldeles for — 

Carl. 
— Visset om ... at det er meget upas- 
sende — 

Emmelyne (lér.) 
Ja — det er der vist ingen Tvivl om — 
Men nu maa De gaa. 

Carl. 

Gerne ! (ny Kompliment. Latter. Ud til venstre.) 



Sjette Scene. 

Emmelyne (bliver Biddende) Ellen. Ellen er traadt ind i 
Bagværelset lige i det Nu, hvor Carl hyssede Emmelyne. Hun 
stansede i stærkt Oprør. Nu gaar hun ned. 

Emmelyne (farer op.) 

Grevinde Urne. 

Ellen. • 

Ja — jeg. 

Emmelyne (angst) 
De 

Ellen (peger.) 

Jeg stod der. 

Emmelyne 

(ei'ter en Pause, frygtsomt.) 

De maa ikke tro noget ondt om mig. — 

Ellen (haardt) 

Hvad vil De, jeg skal tro, Komtesse Zichy? 

Emmelyne (forvirret.) 

At jeg. 

Ellen. 
Jeg tror, De er meget uforsigtig . . . men 
vi er heller ikke uden Skyld. Det var meget 
ufornuftigt at lade Dem blive her hos os — 
mens Deres Fader rejste til Stockholm. 

Emmelyne. 
Grevinde Urne . . . jeg vil hellere være 
oprigtig imod Dem — 

Ellen (hurtigt.) 
Hvad mener De? 

Emmelyne. 
Jeg ved godt, hvorfor Papa har taget 
mig med paa denne Rejse . . . 

Ellen. 
Hvorfor Deres Fa'er? 

Emmelyne (Wy.) 
Ja — jeg ved jo godt ; — at Carl og jeg 
er bestemt for hinanden. 

Ellen. 
Ja saa. 

Emmelyne. 
Og j^g" er — saa lykkelig derover — for 
jeg tror ikke — at man i vor Kreds — at alle 
i vort Samfund altid faar den, de holder af — 
Og jeg synes, det maa være saa forfærdeligt, 
— saadan et helt Liv med en — med en lige- 
gyldig 

Ellen. 
Og hvem har sagt Dem . . . talt til Dem 
om denae »Bestemmelse.«. 

Emmelyne. 
Til Dem kan jeg jo sige alting? -- De 
har været saa god imod mig — og De holder 
saa meget af Carl. 

Ellen. 
Ja. 

Emmelyne. 
En ung Pige kan ikke være uvidende om 
saadan noget — Hun hører jo — hvordan de 
hvisker omkring hende — og de sætter os 
sammen paa saa mange Maader — og — saa 
ved man det. 

Ellen (ser paa hende.) 

Elsker De da Carl. (Pause.) Elsker De ham? 

Emmelyne (nikker.) 

Ellen, 
Hvor gammel er De, Komtesse Zichy? 

7* 

Emmelyne. 
Atten Aar. 

Ellen. 
Saa ta'er man ofte fejl. 

Emmelyne. 

Aa — nej — hvor kan De sige det. Det 

véd man, det maa man vide — Det er jo at 

elske — at være lykkelig, blot man er ham 

nær, — og være febrilsk, naar han er ude — 

— og faa Feber, naar man hører ham komme 

— og blive lykkelig — blot ved at sé ham. 
Er det da ikke saadan. De ogsaa har følt det? 

Ellen (hører; stærkt bevæget.) 

Jeg? 

Emmelyne. 

Ja — for Grev Urne Og naar nogen 

blot nævner hans Navn — er det som Hjertet 
stod stille — og dog maa man tale om ham 
hele Tiden — og man tænker paa ham altid. 

Ellen (støtter sig til Sofaen) 

Emmelyne (sagtere.) 
Og man synes, at han er det eneste i 
Verden — og alt andet — det kommer En . . 
slet ikke ved ... 

Ellen. 
At han er det eneste i Verden . . . 

Emmelyne 

(med Overgang smilende.) 

Og saa kan man dog ikke lade være at 
drille ham. 

Ellen. 
At drille ham. 

Emmelyne. 
Ja før . . . han havde danset to Gange med 
Komtesse Holck — som jeg ikke kan udstaa, 
saa vilde jeg drille ham . . . 

Ellen. 

Naa? 

Emmelyne. 
Og saa gav jeg Lieutenant Hjelm min 
Knallert i Kotillonen. (Pause.) 

Ellen. 
Ved De da ogsaa, om Carl elsker Dem? 

Emmelyne. 
Der er da ingen anden, som han elsker . . 
tror jeg. 

Ellen. 
Hvor véd De det? 

Emmelyne. 
Saa vilde han tale om hende. Og han 
taler aldrig om andre end om Dem. 

Ellen (med et Sæt.) 

Om mig. 

Emmelyne. 
Ja — vi taler altid om Dem . . . Men 
— hvor De sér paa mig ... 

Ellen. 
Jeg? Jeg beundrer Dem — at De er saa 
kyndig i Kærligheden. 

Emmelyne. 
Aa — jeg staar her og snakker . . , Og 
De som maa være saa træt . . . (hen tu hende.) 
Saa er De ikke mere vred? 

Ellen (ubevægelig.) 

Nei - 

Emmelyne. 
Godnat og sov vel. 

Ellen (som før.) 

Godnat og sov vel. 

Emmelyne 

(gaar ud i Baggrunden. En Tjener lukker Døren.) 

Syvende Scene. 

Ellen (bliver staaende ubevægelig). Carl (fra venstre.) 

Carl. 
God Aften ... 

Ellen (næsten i Skrig.) 
Carl, — (bort fra ham, roligere) hvor jeg bleV 

angst. 

Carl. 
Hvorfor dcrg-? 

Ellen. 
At De kommer saa sent. 

Carl (forbauset.) 

Saa sent? 

Ellen. 
Ja der er jo slukket allevegne. 

Carl. 
Jeg kommer for at sige Godnat . . . (heftigt 
og pludseligt.) Ellen — hvorfor dansede De med 
Vilsac? 

Ellen (ude af sig selv. ) 

Det spørger De om ? (lér kort og bittert) : 
Naar skal Deres Bryllup fejres Carl ? — Kom- 
tesse Emmelyne har just fortalt mig derom . . 

Carl. 
Mit Bryllup . . . 

Ellen. 
Med Komtesse Emmelyne. 

Carl. 
Hun har sagt. . . 

Ellen (fattet.) 

Aa — nej — det . . . det var mit Spøg . . . 

(bekæmper sig af al Evne ) Aa — ja — det er Over- 

anstrængelse — Festen — forstaar De — Det 
var mit Spøg. — 

Men maaske har De gjort lidt for megen 
Kur til Komtessen . . . 

Godnat Carl — nu er jeg træt ... Vi skal 
tale om det ... 

Carl (nær hende.) 

Jeg har ikke tænkt paa Komtesse Zichy 
— ikke et Øjeblik — véd De. 

Ellen 
Nej (bort) men saa skulde man ikke 
lege med Ilden. 

Carl. 
Nej — Godnat. 

Ellen. 
Godnat. 

Carl 

(gaar, ad fjerneste Dør til hejre.) 

Ottende Scene. 

Vilsac (kommer hnrtigt fra venstre.) Ellen. 
Ellen (vender sig.) 

Vilsac — De her . . . 

Vilsac. 
Ja — jeg — 

Ellen. 
Men Menneske — er De gaaet fra For- 
standen — er De afsindig — hvad vil De her? 

Vilsac. 
Se Dem. 

Ellen. 
Se mig! Gode Gud — om nogen kom 

(ned til venstre, laaser Døren.) 

Vilsac. 
Saa lad dem komme -- hvad gør det 

mig Ja — Ellen, jeg er afsindig — jeg 

kan ikke udholde dette Liv — Jeg gik til- 
bage forbi Huset — i alle andre Vinduer var 
der slukket — kun i Deres var der Lys — 
saa sneg jeg mig ad Vindeltrappen herop — 
jeg maatte se — — 

Ellen. 
Vilsac — De er vanvittig . . . 

Vilsac. 
Aa — Ellen — denne Elendighed ud- 
brænder mit Liv . . . kom dog og følg mig — 
— bliv her ikke. — Ellen — tror De dog 
ikke, jeg har Øjne — tror De ikke, jeg ser — 

Ellen. 
Vilsac — Ti dog! 

(Det banker paa Døren til venstre.) 

Hører De? 

Vils ae (nde afsig selv.) 

Se — der er han — jeg fik Ret. 

Ellen. 
De tror da — virkelig — at han — at 
han — er min Elsker . . . Carl . . . Og Barones- 
sen — alt hvad hun sagde ... de tror det alle 
— alle . . . siger det maaske — vover at sige 
det... om ham — om ham. 

Vilsac 

(grebet af hendes Fortyivlelse.) 

Nej — nej — det har jeg ikke sagt . . . 
Kom — korå — lad mig gaa! 

Ellen. 
De bliver. Det er min Mand. 

(det banker igen.) 

Vilsac. 
Ellen. Han tør ikke sé mig her . . . lad 
mig gaa . . . 

Ellen. 
De skal se ham. Saa mistænker De vel 
ikke ^ en uskyldig 

Vilsac. 
Ellen — lad mig gaa — hvad maa han tro. 

Ellen ' 

(giver ham en Armstage.) 

Der — tænd der ude — Lad ham tro, 
hvad han vil. 

VilsaC (sagte.) 

Hvor hun elsker ham — — 

(Vilsac gaar ud i Baggrunden og tænder paa Kaminen. Kun 
den ene Pløider staar aaben.) 

Ellen 

(gaar ned og aabner Døren for Qreven.) 

Niende Scene. 

Greven. Ellen. Vilsac 
Ellen (rolig.) 

Er det Dig, Urne — har Du banket længe? 
— Hvem har dog laaset Døren? — Aa vel 
Tjeneren, da han havde slukket . . . Jeg var 
ikke herinde . . . Vilsac og jeg — stod der- 
inde og snakkede . . . 

Greven (forbauset.) 

Hr. de Vilsac. 

.Ellen. 

Kom herind — det er Greven — Vilsac. 
{Vilsac kommer ud) Vi vilde have spist Frokost — 
nogle Stykker — en petit comité. — Men 
jeg er saa træt. — 

Vilsac. 

Jeg vilde ogsaa gaa — saasnart jeg havde 
sagt Godnat til Grev Urne . . . Grevinden maa 
være meget træt. — God Nat — Grev Urne. 

Greven (koldt) 
God Nat — Hr. de Vilsac . . . Jeg skal 
følge Dem — det er jo sent, og der er vist 

mørkt allevegne (de gaar hen i Baggrunden.) 

(slaar Hænderne for Ansigtet.) 

Jeg — Elendige — hvor jeg elsker ham. 
Greven 

(kommer tilbage, betraf?ter hende.) 
Kom — gaar vi Saa til Ro? (han tager den 
ene Armstage og gaar til heire, første Dør. Da Vilsao har bragt 
den anden Armstage ind i Bagværelset, brænder der kun en 
skjærmdækket Lampe i Stuen. Deune Lampe staar paa et Bord 
imellem Planterne, saa Scenen er mere end halv mørk.) 



Tiende Scene. 

Ellen. Baronessen (fra venstre.) 

Ellen (bliver siddende.) 

Baronessen. 
Det er mig — kun mig . . . Jeg tænkte 
nok, De ikke var gaaet til Ro . . . 

Ellen (mat.) 

De. 

Baronessen. 
Jeg vilde sé, hvordan De havde det, De 
saa' saa træt ud — Stakkel. 

Ellen. 
Ja — jeg er træt. (mekanisk) Nu skal jeg 
til Ro . . . 

Baronessen. 
Ellen ... for Guds Skyld ... De er ikke 
rask - De ryster — De har Feber, jeg vil -^ 

Ellen. 
Nej, kald paa ingen! . . . Greven er der- 
inde. — Ja — jeg er syg. 

Baronessen. 
De lider. 

Ellen. 
Lidt. Ja — det er sandt — jeg lider lidt. 

Baronessen (sagte.) 
Lille Stakkel . . . Men hvorfor vil De 
lide saaledes! 

Ellen (tier.) 

Baronessen (mildt.) 
Der er Hjælp — hvis De vilde . . . 

Ellen. 

Hvis jeg — ■ — (forstaar.) Aa nej (bort.) 

Baronessen. 
Hvorfor? Et simpelt Raad .... som 
hjælper . . . 

Ellen (tvivlraadig.) 

Det er svært at finde simple Raad — som 
hjælper Godnat, Kusine. 

Baronessen (dvælende.) 
Godnat — og gid De maa sove vel . . . 
kære . , . 

Ellen. 
Sove — aa Gud . . . God Nat. 

Baronessen (med hendeB Haand.) 

Kære . . . 

Ellen (tebrilflk.) 

Nej — hvad er det for smaa Vabler — 
jeg kan føle paa Deres Arm — — det har 
jeg aldrig set. 

Baronessen. 
Vabler — — aa, det er nogle smaa 
Saar — — 

Ellen (ind til hende.) 

Nej — jeg kan ikke — hjælp mig. 

Baronessen. 
Endelig — endelig — men Barn — græd 
dog ikke — — nu er det jo forbi — jeg 

hjælper jo Stakkel — hvor De har lidt 

— men nu er det jo forbi . . . 

Ellen. 
At faa Lindring — at glemme — blot . 
lidt ... 

Baronessen (kærtegnende hende.) 

Generalinden bruger det ogsaa. 

Ellen (stille.) 
Generalinden? Hvad gjorde hende saa 
ulykkelig? 

Saa lykkelig — Kusine Nu Godnat 

— til imorgen. 

Ellen. 
Godnat . . . Og De tier? 

Baronessen. 
Naturligvis. 

Ellen. 
Ogsaa til y>de Andre« . . . 

Baronessen. 
Ogsaa til »de Andre«. Godnat (hnn gaar 

Imrtigt til venstre.) 

Greven (frem i Døren til h»ire.) 

Ellen — er Du der? 

(Tæppet falder.) 

FJERDE AKT. 



Samme Dekoration. 

Første Scene. 

Baggrundsdøren er lukket; foran Kaminen er henstillet et 
Bord, hvorpaa en Lampe. Greven læser Aviser. 

Q-reven. Eonferensraaden. 

En Tjener aabner Døren; melder: 

Konferensraad Jørgensen. 

Greven. 

Vel. (gaar Konferensraaden Jmøde.) 

Konferensraaden. 
God Aften — Deres Excellence. 

Greven. 
Godaften, kære Konferensraad. . . . Grev- 
inden er ikke hjemme. Men saa kan vi to 
just tale lidt sammen — rigtig i Ro .... 

Konferensraaden. 
Alt er dog vel? 

Greven. 

Med mig — Gudskelov. — Det var om 
<jrevinden, jeg gerne vilde tale med Dem. — 
Hendes Tilstand, Konferensraad — ængster 
mig . , . . 

Konferensraa.den. 

Hendes Naade er jo — ganske vist meget 
tiervøs — overordentlig nervøs . . . 

Greven. 

Hun er mer end nervøs . . . Hun er æng- 
:stende unormal . . . Det gør jo mindre, at vi 
lierhjefnme naturligvis lider en Del derunder. 

Karl og hun, som før kom saa lykkeligt 

xid af det med hinanden — nu kan hun ofte 
ikke taale at sé ham ... og saa til andre 
Tider faar hun Anfald af Anger og . . . over- 
driver næsten sin Ømhed . . . baade mod ham 
og mig . . . 

Konferensraad en. 
Ja — Grevinden er jo. — som sagt 

Greven. 

Det vilde jo alt være Smaating — hvis 
— hvis hun kun ikke selv led saa meget der- 
under . . . 

8 

Digitized byCjOOQlC 



114 

Konferensraaden. 
Naturligvis — naturligvis — ja det er 
meget ubehageligt . . . 

Greven. 
Ja — det er ængstende. 

(Panse.) 

Konferensraaden. 
Men — desværre — véd Lægevidenskaber> 
saa fattigt Raad mod moralske Lidelser. 

Greven (hurtigt.) 
De mener altsaa, at Grevindens Onde — 
er ikke noget fysisk? 

Konferensraaden. 
Det er vanskeligt at sige, Deres Excel- 
lence — men var det '■ — kunde der ikke tænkes 
nogen Grund . . . 

Greven. 
Nogen Grund? 

Konferensraaden. 

Kunde hendes Naade i den sidste Tid 

ikke have gennemgaaet en eller anden stærk 

Sindsbevægelse — moralske Lidelser . . . som 

kunde være Grundefi. til hendes Tilstand . . . 

Greven 

(sér hurtigt paa Lægen.) 

Nej — jeg kan ikke tænke mig en saadan 
Grund. 

Konferensraaden (hurtigt.) 
Det er jo kun en Gisning — en Mulig- 
hed — som . . . Sandsynligvis er det hele en 
Overgang. — Nutildags, Deres Excellence — 
er den halve Menneskehed syg. Det er en 
Slappelse af Viljen. — De har hverken Vilje 
til at leve eller til at dø — saa er de syge . . . 
Men Hendes Naade vil tage sig sammen. — 
Hun vil sikkert tage sig sammen . . . 

Greven. 
Og der er ingen foreløbige Midler? 

Konferensraaden. 
Helst intet. 

Greven. 
En maadeholden Brug af Morfin (sér paa ham) 
til at hjælpe over det værste. 

Konferensraaden. 
Til at fremhjælpe det værste — nej, 
Tak, Deres Excellence — vi hjælper os med 
lidt Bromkalium Hvis en Natur som Grev- 
inden blev morfinsyg, vilde hun gaa til Grunde. 
Hun vilde ikke vide Maade . . . 

Greven (hurtigt.) 
Nej . . . (fattet.) Ja — saa hjælper vi os, 
Konferensraad — og haaber det bedste. 

Konferensraaden. 
Og Grev Carl er stadig lige straalende? 

S* 



Digitized by 



Google 



ii6 



Greven. 
Aa ja ... han tilbringer sine Aftener i 
Circus og sine Nætter — en Smule udenfor 
Huset . . . han har »begyndt« — — 

Konferensraaden. 
Ja — man hører et og andet aér.) Hun 
skal være famøs smuk . . . Damen. 

Greven. 

Jeg har ikke set hende. Jeg er saa lidt 

nysgerrig af Naturen. Men det foruroliger 

mig ikke — det hører til i hans Alder . . . 

* Konferensraaden. 

Min Hilsen til Hendes Naade. 

Greven. 
Hun .er just i Circus, tror jeg. . . . Jeg 

følger 'Dem ud (de gaar ad Baggrunden.) 

Anden Scene. 

Ellen. GarL 

Ellen. 
Hvor jeg dog fryser — hvor var der koldt. 

Carl. 
De er bleg af Kulde. 

Ellen. 
Jeg kommer strax — bliv bare — jeg 

tag'er blot Tøjet af (ind tilliøjre, forreste Dør; kommer 

hurtigt tabage.) Uh, det var en forfærdelig Træk. 

Carl. 

Ja — og Fodkulde er der i Logerne 

Damerne klæder sig paa nedenunder. 

Ellen. 
Ja — saa . . . (mie Panse!) Det hjælper at 
komme ind i Varmen (over tuvenstre.) Aa — det 

gør ondt . . . (tager sig om Armen ved Armbaandet.) 

Carl 
Hvilket? 

Ellen. 
Aa — jeg stak mig paa en Synaal — i 
min Toilettepude ... 

Carl (ser.) 

Ja — der er et Saar. 

Ellen (hurtigt.) 
Aa — et Saar — en lille Vable ... af 

Naalen (sætter sig ved Kaminen.) Sæt Dem dog. 
Carl (sætter sig.) 

Tak. 

(lille. Pause.) 

Ellen. 
Det er længe siden nu — vi har siddet 
her — en rolig Aften. 

Carl. 
Ja. 

Ellen. 
Ikke i to Maaneder — tror jeg . . . 

Carl. 
Nej — jeg tror ikke Ikke siden Ballet. 

Ellen. 
Nej. 

(Pause.) 

Carl. 
Jeg talte med Revelyn igaar. 

Ellen. 
Ja saa. 

Carl. 
Han havde Hilsener fra Komtesse Zichy. 

Ellen (farer sammen.) 

Fra Emmelyne? Hvor er hun? 

Carl. 
I Nizza. 

Ellen. 
Hvad var der sket den Dag — Karl — 
Dagen efter Ballet — da jeg traf Emmelyne 
grædende her i Stolen? — 

Carl. 
Jeg havde sagt, jeg ikke elskede hende . . 

Ellen (tier.) 

Carl (etter en Pause.) 

Det er et nyt Maleri — er det ikke? 

Ellen. 
Har De ikke set det før. 

Carl. 
Nej. (gaar hen tu Staffeliet) Hvor det er smukt. 

Ellen. 
Ja . . . det er en smuk Figur — — det er 
af Cabanel . . . 

Carl. 
Hvem er hun — En søvnløs — ^ 

Ellen. 
Det . . . (fattet.) aa — det er vel Sapho eller 
«aadan En fra Mytologien. Billedet har været 
Tier i en Maaned. Men De er ikke saa meget 
lijemme nu. 

(Panse.) 

Saadan sér hun altsaa ud. 

Carl (tilbage fra Staffeliet.) 

Hvem? 

Ellen. 

Damen med Brillantbillen. 

* (Bevægelse hos Carl.) 

Ellen. 

Aa — tror De ikke, jeg erfarer . . . alt, 
Tivad man fortæller ... at De ruinerer Dem 
i Diamanter ... at De har foræret hende en 

Vogn og at De forleden gav en Fest — hvor 
De søndrede alle Festsalens Spejle med en 

Klinge fordi ingen maatte spejle sig i. 

Spejle, hvor hun havde spejlet sig — nøgen .. .. 

Carl. 
Hvem har sagt Dem? 

Ellen. 
Og selv hører jeg Dem komme hjem . . .. 
henad Morgen, eller jeg venter forgæves. — 
For De kommer slet ikke hjem. De bliver — 
der 

Carl (hastigt) 

De venter. 

Ellen (iorvirret.) 

De ved, hvor slet jeg sover ... 

(Pause.) 

Og tror De — tror De, De har Lov at. 
leve saaledes? Tror De, De kan forsvare at 

gøre det. (Bevægelse hos CarL) 

Ellen. 
Jeg mener — tror De ikke — Deres Sund- 
hed — stærk er De ikke — lider derunder? 

Carl. 
Min Sundhed — hvor det er mig ligegyl-* 
digt — 

Ellen. 
Carl — det kan De aldrig have Ret til 
at sige. 

Carl (undertrykt) 

Ikke? 

Ellen. 
Nej. 

Carl. 
Hvem bryder sig vel om mit Liv? 

Ellen. 
De er den sidste af en stor Slægt . . . 

Carl. 
Ja — : den sidste. 

(Pause.) 

Ved De — hvis Billede hun bærer i Bril- 
lantbillen. 

Ellen. 
Vel dens — som gav hende den . . . 

Carl. 
Ja . . . 

Ellen. 
En smuk Plads for en Grev Urnes Billede. 

Carl. 
De ta'er Fejl: for Hr. Vilsacs — 

Ellen 
Vilsacs. 

Carl. 
Ja — hans. Han gav hende den — for 
et Aar siden — i Paris . . . han ;^elskede« 
hende — den Gang. 

Ellen. 
Carl. 



(Pause.) 

Carl (n«r hende.) 

Jeg er ikke mere skinsyg paa Vilsac — 
han var ligesaa ulykkelig — — 

Ellen (viger.) 

Carl. 
Hørte De iaften — da vi gik forbi Itali- 
enernes Loge, sagde Gesandten til Hr. Zimo- 
nys: Hvor hun er smuk — Og den unge 
Mand — er det hendes Elsker? 

Ellen. 
Carl ... 

Carl (i fortvivlet Graad.) 

Og Hr. Zimonys svarede: — Nej — det er 
hendes Søn —r 

Ellen. 
Aa — Gud ... 

Carl 

(springer opi knæler ned og bedækker hendes Hænder med van- 
vittige Kys.) 

Saa' De da ikke — at hun lignede Dem 

<Han river sig med mægtig Anstrængelse løs og styrter ud af 
overste Dør tilhøjre.) 

Ellen (i Jubel.) 

Han elsker mig — han elsker mig — 
<med Overgang.) Og nu maa jeg bort ... 

(samler sig, ringer.) 
En Tjener (komme;r.) 

Ellen. 
Er Greven hjemme? 

Tjeneren. 
Ja — Hans Excellence kommer strax ind 
til Thé. 

Ellen. 
Godt. Bring Théen ind. 

Tjeneren 

(gaar og kommer med et Théservioe.) 

Théen, Deres Naade. 

Ellen. 
Sig Greven, at Théen er inde. 

Tjeneren. 
Der er hans Excellense. 

Tredie Scene, 

Urne (fra Baggr.) Ellen. 

Greven 

(kommer hastigt, Brev i Haanden.) 

Det er en forfærdelig Ulykke. 

Ellen. 
En Ulykke. 

Greven. 
Ja det er en Efterretning — fra Vilsac. 

Ellen. 
Fra Vilsac? 

Greven (sér paa hende.) 

Om ham. Han er død. 

Ellen (lortærdet.) 

Død — saa pludseligt. 

Greven. 
Ja — saa pludseligt. Læs selv. (giver hende 
Brevet.) Det er fra Hr. Zimonys ved Gesandt- 
skabet. 

Ellen Oaeser.) 

Ved min Hjemkomst iaften findep*jeg en 
Depeche, som melder os Charles de Vilsacs 
Død. Han har — skudt sig igaarmorges i 
sin Bolig i Miinchen . . . 

(hun lader Armen synke.) 

Skudt sig. 

(læser igen.) 

Lige siden sin pludselige Afrejse led haa 
af uovervindelig Melankoli . . . 

(lader Brevet falda) 

Ja — det er sandt, det er forfærdeligt ► 

(stetter sig til Bordet.) 

Greven 

(har ufravendt set paa hende.) 

Naar var det egenlig — han rejste? 



Digitized byCjOOQlC 



Ellen. 
Det er et Par Maaneder siden. 

Greven. 
Var det ikke ganske kort efter vort store 
Bal? 

Ellen (forvirret.) 

Saa vidt jeg husker ... 

^ Greven. 

Saa' Du ham efter den Aften. 

Ellen 
Nej det var sidste Gang. Husker Du ikke 
— Du kom herind . . . Vilsac var her ... vi 
vilde spise sammen — 

Greven. 
Jo — jeg husker — — Tungt for den^ 
som maaske bærer Ansvaret for hans Død. 

Ellen. 
Ingen véd, hvor stort et Menneske — 
han var . . . Det var den siste Aften — hvor 
jeg husker det — paa Ballet — just her — 
han sagde: Naar jeg var ulykkelig og følte, 
at jeg ikke mægtede at leve Livet, vilde jeg 
hellere dø end at skamskænde dette Liv. 

Greven. 
Skamskænde Livet? Hvad mente han med 
det? 



Digitized byCjOOQlC 



126 

Ellen ^for sig aelv.) 

Og jeg* svarede: Man taler saa meg-et om 

Døden og lever saa taalmodig Livet saa 

sagde han : Saalænge man kan leve det hæder- 
ligt. 

Greven (sér paa henda) 

Hvor han havde Ret . . . 

Ellen (skælvende.) 

Og nu har han foretrukket Døden. 

Greven. 
Maaske er han ikke at beklage. 

Ellen. 
Aa — hvem siger os, at Døden er lykke- 
ligere end Livet? (vender sig; mat) 

Greven. 
Den er ialfald bedre end Skændslen. 

EU^en (greben.) 

Ja. 

Vil Du saa drikke Thé ... 

Greven. 
Tak. 

Ellen (skænker.) 

Hvad har Du taget Dig til, mens vi var 
borte? 

Greven. 
Læst lidt. 

Ellen. 



Hvad? 



Greven (tager en opslaaet Bog.) 

I denne — det er en Bog om Morfin . . . 

Ellen (farer sammen.) 

Om Morfin (smiler.) IDet bliver en fuldkom- 
men fiks Idé . . . Du bider dig fast i din Mor- 
fin .. . 

Greven. 
Jeg holder af at følge dens Spor . . . det 
er en rent psykologisk Interesse . . . 

Ellen. 
Men Du sér Spøgelser ved højlys Dag* 
og . . . Morfinister allevegne . . . Som nu min 
Kusine — hvor kan Du tro . . . 

Greven. 
Tro — ? jeg ved . . . Baronessen kan ikke 
altid have Handsker paa, og hendes Hænder 
er for klamme — Gi'er Du mig min Kop. 

Ellen' 

(vil række den, men sætter den.) 

Der — værsgo. 

Greven. 
Og hendes Pupiller — sé en Gang paa 

dem (med Bogen.) Det er en meget klart 

skreven Bog . . . 



Digitized byCjOOQlC 



128 



Ellen. 
At man kan læse sligt . . . 

Greven. 
Hvor Du bliver bleg. 

Ellen (nervøst.) 

Ja hvorfor piner Du mig ogsaa med dine 
evige Rædsler ? . . . Jeg bliver syg af at tænke 
derpaa . . . (piudseUgt omt) Urne — jeg er virke- 
lig syg... Jeg kan ikke mere holde disse 
Fester ud . . . I-ad mig rejse hjem til Ume- 
gaard . . . 

Greven. 
Vi rejser jo snart allesammen. 

Ellen. 
Aa — ja — men jeg trænger saadan til 
Ro . . . Lad mig tage iforvejen — hjem — og 
være disse tre Uger alene . . . 

Greven. 
Du vil ikke have godt af at være alene. 

Ellen. 
Jo — det tror jeg — Jeg trænger til at 
samle mig — til at komme til Kræfter . . . 
Nu — mer end nogensinde . . . 

Greven. 
Naturligvis — har Efterretningen om 
Vilsacs Død grebet Dig stærkt . . . 

i2g 
Ellen 

(som om hnn længst hayde glemt.) 

Ja — ogsaa dét . . . 

Greven. 
Ja naar Du vil. 

Ellen. 

Tak TJme — tak (den nervøse Graad bryder frem.) 

Ja — Du sér det selv — hvor nervøs jeg er — 

Greven. 
Carl kunde forresten følge Dig. 

Ellen. 
Carl. 

Greven. 
Ja — han vilde have godt af — lidt frisk 
Luft, tror jeg . . . 

Ellen (fattet.) 

Aa nej — jeg kan godt reise alene 

lad ham kun »sværme« lidt endnu . . . 

Greven. 
Var hun saa saa smuk? 

Ellen. 
Ja, hun er smuk. 

Greven. 
De siger, hun skal ligne Dig en Del . . . 

Ellen. 
Mig — det maa jeg sige — lagde jeg^ 
ikke Mærke til. 

En Tjener (melder.) 
Baronesse Rosenkrands. 

Ellen. 
Baronessen — hun skulde jo til Rout. 

Fjerde Scene. 

Baronessen. Greven. Ellen. 

Baronessen (kommer.) 
Kære — jeg er jo paa Veien . . . Men saa 
hørte jeg — bonsoir, comte — Ulykken i 
Porten hos Petersdorf — og saa. da jeg kørte 
lige her forbi — maatte jeg et Nu herop — 
De har da hørt det? 

Greven. 
Hvilket? 

Baronessen. 
Om Vilsac — der har skudt sig. 

Greven. 
Vi fik det lige at vide ... fra Zimonys. 

Baronessen (tu EUen.) 

Hvad si'er De, kære . . . 

Hvis det var af Kærlighed til mig, at en 
Mand skød sig, vilde jeg give mig til at elske 
ham ligestrax. 

Greven. 
Der var jo egentlig heller ingen Tid at 
spilde. 

Baronessen (lér.) 
Nej — det er sandt — Ja — Skade: — 
det Kærlighedsbevis kommer lidt sent . . . Da 
han levede, kunde jeg ikke lide Vilsac. 

Greven. 
Hvorfor ikke? 

Baronessen. 

Han var Pessimist. 

Det er en frygtelig Species — Pessi- 
misterne — de beklager sig over Livet hvert 
Minut og bliver i det alligevel . . . Det er 
akkurat som Folk, der vilde spytte i Kaalen 
for hver Skefuld, de søber . . . Og det kalder 
de en Fornøjelse ! 

Greven. 
Billedet er drastisk. 

Baronessen. 

Men fuldkommen træffende . . . Men, sér 
De, comte, en Pessimist, som skyder sig — det 
er en alvorlig Mand, som lever efter sin Over- 
bevisning, eller rettere døer efter den — og 
det maa man ha'e Respekt for. . . 

Farvel — saa laénge — søde — jeg vilde 
dog sé op til Dem paa Vejen, — hvordan det 
var — Vilsac stod Dem jo saa nær. 

9* 

Farvel — - Greve — hvis Deres Kusk ikke 
er frosset ihjel iaften — gør han det saamæn 
aldrig . . . Men hvorfor i al Verden, for Resten 

— er De ikke til Rout'en . . . 

é 
Ellen. 
Jeg sendte Undskyldning . . . 

Baronessen. 
Hm — det talte de ikke om i Formiddags 

— der var græsseligt ved Middagen — fire 
Stiftsdamer, kogt Torsk og fordærvet Dyreryg 

— men nu bliver der nok bedre ved Rout'en 

— nu, hvor vi har Vilsac at begrave . . . 

Godnat . . . (gaar hurtigt) 

Femte Scene. 

Greven. Ellen. 
(Pause.) 

Filen (skælvendø.) 

Hvor hun saa* ud. 

Greven aet.) 
Saa' Du det nu? 

Ellen. 
Hvor var hun graa under Sminken. 

(Pause.) 

Greven. 
Hvor var I sammen i Formiddags? 

Ellen. 
Paa en Visit (n©d mod Bordet.) Hvad staar 
der egenlig i denne afskyelige Bog . . . ? 

Greven. 
I den Bog? 

Ellen. 
Hvorlænge tror Du, Baronessen har brugt 
det . . . 

Greven (med Bogen.) 

Det er mest en Beskrivelse af de enkelte 
Tilfælde . . . Hvorlænge Baronessen har brugt 
det? . . . Vel et Par Aar . . . (blader i Bogen.) Her 
er et Tilfælde, hvor en Dame havde den Sær- 
hed at anbringe Stikkene i en Halvkreds paa 
Halsen — akkurat, hvor hun bar sit Perle- 
smykke ... en anden skjulte Smaasaarene med 
sit Armbaand ... 

Ellen 

(uvilkaarligt til Armbaandet.) 

Greven 

(eætter sig tæt ved hende.) 

Jeg kunde have Lyst til at prøve Morfin. 

Ellen. 
Aa — nej — gjør det dog ikke. 

Greven (hurtigt.) 
Det maa dog friste. 

Ellen. 
At saare sig selv med det Instrument . . . 

Greven. 
Aa — Saarene som Knappenaalestik . . . 
Og saa dulmer det, sér Du, — det lægger 
ligesom bløde Tæpper over alting — glatter 
alting ud . . . 

Ellen (hurtigt.) 
Ja . . . det skal det jo . . . 

Greven. 
Hvis man er ulykkelig — hvis man har 
noget at glemme — det er en Tilstand som 
en evig Svæven . . . 

Ellen. 
Hvor Du udmaler det — som en Lykke. 

Greven. 
Ja — friste maa det. 

Ellen. 
Maaske. 

Greven (tager hendes Hænder.) 

Stakkel — hvor Du er kold om Hæn- 
derne . . . Har nogen saa skønt Haandled som 
Du . . . (bøier det.) Saa rundt og fast. 

Ellen. 
Aa — Urne. 

Greven. 
Det Armbaand kan jeg ikke lide . . . 

Ellen 

(vil drage Hænderne bort) 

Hvorfor ikke? 

Greven. 
Det er en simpel Smag. 

Ellen. 
Jeg holder af det. Det er en Amulet. — 
Men slip mig Urne . . . det gør ondt . . . 

Greven 

(aabner pludselig Armbaandel) 

Der — jeg vidste det — Saarene. 

Ellen. 
Aa — (bort.) Det er ikke sandt! 

Greven. 
Vil Du ogsaa lyve. 

Ellen. 
Urne. 

Greven. 
Jeg vidste det . . . Det er Baronessen . . . 
At vi ogsaa skulde faa hende her i Huset. 

Ellen. 
Urne * — Du véd ikke, hvor jeg var ulyk- 
kelig . . . 

Greven. 
Ulykkelig . . . 

Ellen. 
Saa kunde jeg ikke bære det længer . . . 

Greven. 
Hvilket . . . ? hvilket . . . kunde Du ikke bære 
længer. 

Ellen (Btandser forfærdet.) 

Greven. 

Ellen — det var kun det, jeg vilde vide 
— saa høit elsker Du ham altsaa. 

Godt at han er død — jeg havde 
dræbt ham . . . 

Ellen. 
At han er død . . . ? 

Greven. 
Ja — jeg havde dræbt ham. 

Ellen. 
Nej — nej — jeg har aldrig elsket Hr. 
de Vilsac — jeg sværger Dig . . . aldrig . . . 

Greven. 
Altsaa en anden — ? 

Ellen. 
En anden? . . . Hvem siger Dig? . . . 



Det. 



Greven 

(peger paa Saarene.) 

Ellen. 

Aa Gud (fortvivlet.) Hvor Du kan tage 
feil . . . Har Du ikke sagt ... at det var Baro- 
nessen . . . som havde fristet mig . . . Man behø- 
ver kun en eneste Gang — at have prøvet 
den milde Varme . . . der strømmer gennem En 
saa lunt ... at fornemme al Tyngsel svinde. 

Aa — Urne — du er god -- du vil ikke 
berøve mig det . . . Du vil ikke . . . 

Greven. 
Berøve Dig . . . 

Ellen. 
Jeg tror, jeg vilde dø — jeg kan ikke 
leve det foruden . . . 

Greven. 
Og hvis jeg gav dig de.t . . . 

Ellen. 
Urne. 

Greven. 
Paa en Betingelse . . . Naar det er Dig saa 
dyrebart. 

Ellen (smiler). 

Ja — hvis jeg kan opfylde Din Betingelse . . . 

Greven (voldsom bevæget). 

Ja, det kan Du. Ellen — jeg er skinsyg 
— jeg tror Dig ikke — Sig mig, hvem er det> 
Du elsker. 

Ellen (skriger). 

Nei — nei — det kan jeg ikke — det er 

umuligt, (tvinger sig af al sin Evne.) Aa — min Ven 

— hvor det er en forfærdelig Spøg . . . Som om 
jeg ikke kunde undvære det . . . Du skal vænne 
mig af med det ... Vi vil reise hjem nu — 
paa Landet — dér, hvor vi kan leve i Ro . . . 
hvor al denne Uro holder op . . . 

Greven. 
Ja — det vilde være en Lykke — (ømt.) 
Tror Du ikke selv? 

Ellen. 
Ja... 

Greven. 
Om det kunde ské . . . 

Ellen. 

Det vil ske — det vil ... (nærmer sig Bordet, 
griber pludselig Armbaandet.) 

Greven. 
Nej — Ellen — lad mig gemme Arm- 
baandet . . . 

Ellen. 
Det er min Amulet. 

Greven (tager det.) 

Den Dag — Du er helbredet — faar Du 
det tilbage . . . 

Ellen. 
Nej Urne (smiler) jeg- er overtroisk — det 
■maa jeg- beholde (heftig.) Giv mig det. Det kan 
Du ikke beholde ... 

Greven. 
Kan ikke? 

Ellen. 
Giv mig det ... jeg- be'er dig - giv mig 
det. 

Greven. 
Der er en Kapsel . . . 

Filen. 
Kapslen! — giv mig det. 

Greven (sér paa hende.) 

Hans Billede . . . 

Ellen. 
Urne — se det ikke . . . Urne ! 

Greven (sér.) 

Carl ! (taber Medaillonen, sér forfærdet paa hende uden 
at forstaa.) (Pludselig.) Min Søn. 

(falder forover mod Kaminen.) 

Ellen 

(skriger, styrter hen imod ham.) 

Urne — hører Du — jeg er ikke skyldig 
— hører Du — ikke skyldig — aa Grud 

(kaster sig for hans Fødder.) 

Greven (skyder hende fra sig.) 

Ikke skyldig — naar Du elsker ham . . . 

Ellen (efter ham.) 

Urne — Urne ... 

Greven 
Slip — mig - slip mig. 

Ellen (falder paa Gtdvet.) 

Greven. 
Gaa — dog — gaa dog, Elendige — har 
Du ikke Dulmingsmidler nok . . . 

Ellen (op — skriger.) 

Morfinen — Giften! 

(Tæppet falder hartigt.) 

